'We are Testers': kontsumitzaile komunitate bat, produktuak, ideiak, negozioak, webak, eta abar probatzeko. - SPRI\n‘We are Testers’: kontsumitzaile komunitate bat, produktuak, ideiak, negozioak, webak, eta abar probatzeko.\nProiektu apurtzaile bat da, non kontsumitzaileak ordainsari bat jaso dezakeen -eta jaso behar duen- produktu edo zerbitzu bati buruz duen iritzia emateagatik: “Kontsumitzailearen ahalegina sustatu eta saritzen dugu ordainsari txiki baten bidez -azaldu dute Javier Turradok, Josu Rodrigok eta Borja Lopezek-, uste dugulako bidezkoa eta ona dela hori egitea. Interesak zuzentzen ditu gure ekintza guztiak, baina interes hori ez da bakarrik ekonomikoa…”.\n“We are testers” milaka kontsumitzaileko komunitate bat da, eta eurek probatzen dituzte produktuak, ideiak, negozioak, webak… Konponbide arin bat, ongi asmatzeko edozein motatako negoziotan hartu beharreko erabakiekin: “Gure benetako erronka da komunitate hori handitzea, bertako kide izatearen sentimendua sustatuz, pertsonei ahotsa emanaz eragina izan dezaten marketan (handi zein txiki), beren gustuen berri emanaz (modu pribatuan), ekarpen baikorrak eginaz, beren motibazioak eta zaletasunak azalduz…”.\nZuen arrakastaren giltza da “win-win” sistema; kasu honetan kontsumitzaileak (edo tester-ak) eta enpresak dira bi alderdiak…\n“We are testers” tresna digitalak aukera ematen dio edozein tamaina eta aurrekontuko antolakunderi bere negozioaren hainbat alderdi probatzeko (ideiak, produktuak, webak, establezimenduak…), eta informazioa lortzeko balizko kontsumitzaile eta bezeroengandik, denbora errealean eta kostu baxuan.\nKontsumitzaileen “insight” edo inpresioak ematen dizkiegu gure bezeroei, denbora eta kostua murriztuz. Hori lortzeko, bitartekariak kendu ditugu. Bestalde, konponbide bat ematen diegu enpresei galderak egiteko, eta euren esku jartzen dugu gure “Tester komunitatea”, erantzunak eman diezazkien.\nEnpresak irabazten ateratzen dira, informazio kualifikatua eskuratzen baitute denbora errealean eta kostu baxuan; eta tester-ak ere bai, espazio bat aurkitzen dutelako ekarpenak egiteko eta beren ahalegina saritzen eta aitortzen delako.\nZein publikotara zuzentzen zarete bi kasuetan? …Badago tester-en artean biztanleria segmentu zehatzen bat? Nolako profila dute zuen zerbitzuak eskatzen dituzten enpresek?\nEnpresen kasuan, beraizik pentsatuta dago eskaera berri bati ekin nahi diotenentzat. “Long Tail” delakora zuzentzen gara, aurrekontuagatik horrelako kontsultarik egin ezin duten milioika ETE, autonomo eta startupez osatutako multzo handi horretara, nahiz eta badakiten informazio baliotsua eta funtsezkoa dela, beren negozioa hobetzeko eta garatzeko. Era berean, oso baliagarri izan gaitezke antzeko zerbitzuak kontsumitzen dituzten enpresa “handientzat”, gai garelako erabaki taktikoak hartzen lagunduko dieten datuak eta informazioa oso azkar emateko.\nTester-ei dagokienez, bestalde, 16 urte baino gehiago dituen eta Espainian bizi den edozein pertsona erregistratu daiteke tester bezala. Saiatzen gara adin tarte eta eremu guztietako pertsonak atzematen, demografikoki ordezkagarritasuna izango duen Komunitate bat sortzeko. Egia da “millenials”ek protagonismo berezia dutela, baina harro gaude adin guztietako pertsonak dauzkagulako komunitatean.\nTestak zintzo erantzun behar dira markek arrakasta izango badute. Neurririk aplikatzen duzue (establezimenduan egon ote den, produktu zehatz bat erabili ote duen edo web orri zehatz bat bisitatu duen…) erabiltzailearen iritzia egiazkoa dela ziurtatzeko ?\nGuk bermatzen dugu iritzi, erantzun edo balorazio bakoitzaren atzean pertsona bat dagoela. Erantzunen eta ekarpenen “kalitatea” kontrolatzen dugu, eta aukera ematen diogu bezero bakoitzari iritzi horiek baliozkotzeko, eta baita ere saritzeko, hala egin behar duela uste badu. Horri esker, maila desberdinak ezar ditzakegu tester-en artean, duten parte-hartze eta konpromiso mailaren arabera. Establezimendu bat baloratu behar bada, badugu teknologia bat tester-a geo-kokatzeko eta ziurtatzeko toki horretan egon dela guk finkatutako denbora-tartean, eta abar. Funtsean, ahalegintzen gara bermatzen informazioa fidagarria eta kalitatezkoa dela.\nZuen proiektua asmo handikoa da: ez da bakarrik analisirako tresna bat, baizik eta komunitate bat sortu nahi duzue erabiltzaileekin, aitortza eta sarien bitartez. Nola funtzionatzen du sistema horrek?\nBi puntu sistema garatu ditugu:\nWATios: puntu sistema bat da, parte-hartzea eta ekarpenen kalitatea saritzen dituena. Tester maila desberdinak eta ranking bat egiten ditugu.\nWATcoins: sariekin trukatu daitezkeen puntuak dira. Gaur egun hiru bide daude horretarako:\n“Pay Pal” erabiliz, hau da, erabiltzaile bakoitzaren “PayPal” kontuan sartzen dugu tester-ak trukatu duen diru kopurua.\nOpari txartel batekin trukatzea, eta kasu horretan ere aukera bat baino gehiago dago: Amazon, Fnac, e.a.\nEmaitzak: zure “Watcoins” saldoa eman diezaiokezu Gurutze Gorriari eta kasu horretan, “We are testers” ekimenak ere kopuru berbera ematen dio.\nDuela egun batzuk, “We are testers” ekimenak lehen postua lortu zuen BBVAk Europa Hegoaldeko ekintzaileentzat antolatzen duen txapelketa bateko lehen fasean. Zure ustez sektore publikoak behar adinako laguntza ematen die zuena bezalako proiektuei?\nDatorren lekutik datorrela, publikoa edo pribatua izan, laguntza beti da interesgarria, eta zalantzarik gabe, lagungarri da proiektuak garatzeko orduan. Gure kasuan, ahalegin handia egin behar izan dugu Bizkaiko Foru Aldundiaren eta Eusko Jaurlaritzaren laguntza jasotzeko -diru-laguntzak- eta eskertzen dugu. Dena den, ezin dugu oinarritu gure proiektuaren arrakasta laguntzak jasotzeko gaitasunean, bestela porrot egingo dugu. Abiaburu bezala, ideia on bat behar da, hobeto gauzatu behar dena: plan bat behar dugu, eta ongi jakin zein baliabide ditugun, eta non inbertituko ditugun. Oro har baliabide mugatuak izaten direnez, huts egiteko marjina txikia da oso, beraz, kontu handiz jokatu behar da, eta baliabideak zuhurtasunez kudeatu. Asmamena zorroztu behar da; gauzak probatu, eta funtzionatzen ez badute, azkar aldatu; malgutasunez jokatu behar da, erreakzionatzen jakin… Premia bertute bihurtu beharra dago, eta uneoro bizirauten jakin. Eta horrek guztiak hobetzen laguntzen dizu.\nInoiz aipatu duzue enpresek zuenak bezalako konponbide digitalak beharko dituztela etorkizunean. Nolakoa izango da We are testers enpresaren etorkizuna 5 urte barru?\nDagoeneko ikusten dugu: enpresentzako zenbait zerbitzu digitalizatu egin dira (CRMak, hosting zerbitzuak, banka eta aseguru zerbitzuak, e.a.) eta hori errealitate bat da jada. Gaur egun, enpresok Internetez kontratatu ditzakegu guretzat pentsatutako zerbitzuak. Duela gutxira arte, gutxi batzuk bakarrik eskuratu zitzaketen (handienek) zerbitzu horiek aurrekontu ezagatik, baina orain “demokratizatu” egin da zerbitzu horiek eskuratzeko modua. Adibidez, B2B negozioak dituzten autonomo eta ETEek agenda batean edo paper batean erregistratzen zuten beren jarduera; orain berriz, konponbide digital bat erabil dezakete horretarako, konponbide horien prezioa ordaintzeko modukoa delako. Enpresa batzuek pentsatu zuten merkatua ikertzea negozioei inkestak eginez, baina ideia baztertu beharrean aurkitu ziren merkatuko institutu tradizionalekin harremanetan jarri eta aurrekontua aztertzean. Guk aukera hori eman diegu enpresa horiei.\nUste dugu 5 urte barru “We are testers” globala eta nazioartekoa izango dela, mundu osoan presentzia izango duena, eta negozio edo egoera bakoitzerako ehunka konponbide eskainiko dituena.\nMunduko komunitate global handiena imajinatzen dugu, prest dagoena enpresa eta markekin kolaboratzeko, produktu eta zerbitzu onenak elkarrekin eraikitzeko. Hala, kontsumitzean sentituko dugu gutako bakoitza prozesuaren parte ez eze, protagonista ere izan dela.


Ihes betea zilegi balitz | Zarauzko postalak\nIhes betea zilegi balitz\n2014/05/21 · by 36kogerra\n1938. Maiatzak 22 ditu. 795 presok ihes egin dute Ezkabako kartzela militarretik (Nafarrroa), frankismoak inoiz ezagutu duen ihesaldirik handienean. Gehienak atxilotu eta asko hil egingo dituzte. Zarauztar bat dago iheslarien artean: Manuel Trula Arrecigor.\nManuel Trula Arrecigor. Gazterik alargundutako eta, ondorioz, seme-alabak miseria gorrian hazi behar izan zituen amaren semea. Haurtzaroko parte bat Mixerikordian emana. Bertan ageri da erroldatuta 1930ean, 14 urte zituela, “asilado” izengoitiarekin.\nManuel Trula Arrecigor. El Día egunkarian, 1934ko abenduaren 25eko zenbakian, albiste bihurtuta:\n“Poliziak pertsona hauek atxilotu ditu, agiririk gabe ibiltzeagatik: Mariano Garcia Pinema, 19 urte, ezkongabea, igeltseroa eta Madrilgoa jatorriz; Juan Sanchez Martinez, 18 urte, arotza, ezkongabea, Sevillakoa; Severiano Gonzalez Arias, 19 urte, harakina, Leongoa; Antonio Ortega Lopez, 22 urte, ezkongabea, zapataria, Murtziakoa; eta Manuel Trula Arrecigor, 18 urte, jornaleroa, Zarauzkoa.\nMerkantzia tren batean zihoazen guztiak. Altsasun igoak ziren trenera, Irunera iristeko asmoz. Bakarrak ere ez zeukan agiririk. Ezta etxerik ere”.\nManuel Trula Arrecigor Pasaian atxilotu zuteneko albistea, 1934ko abenduaren 25ean.\nUrriko iraultza pasatu berria zen, eta segurtasun indarrek zelatari lana areagotuta zeukaten ideia aurrerakoiak ardatz hartuta antolatzen hasiak ziren langile guneetan. Eta Trula Pasaian atxilotu zutenerako, Ezkaba mendiko gotorleku militarra kartzela bihurtua zuten, iraultza hartan nabarmendutakoak preso sartzeko. 1934ko azaroaren 21ean bihurtu zuten kartzela Ezkabako gune militarra, hain zuzen ere. Bertan eman zuen azken hatsa Trulak, 23 urte gazterekin, 1940ko azaroaren 29an. Ofizialki, “bihotzaren kolapsoa” izan zen heriotzaren arrazoia. Benetako arrazoiak, ordea, aurreko lau urteetan aurkitu behar dira.\nManuel Trulak, izan ere, Francoren espetxeetan eman zituen bere bizitzako azken 4 urte, 3 hilabete eta 28 egunak. Eta horien erdiak baino gehiago, Ezkabako gotorlekuan. 1936ko uztailaren 31n hartu zuten preso, eta “bizi arteko espetxe zigorra” ezarri zioten epaile militarrek Orensen (Galizia), 1937ko otsailaren 11n, 1298/1936 auziaren barruan. Arrazoiak: “Matxinada militarra”. Zahatzagoak izate aldera: “Ponferradan [Leon] beste iraultzaile batzuekin kontzentratu zen, Guardia Zibilaren kontra borrokatuz eta zubi bat zartatzeko lanetan parte hartuz”. Epaiaren osatzeko, epaile bihurtutako militar matxinoek testuinguru ezin argigarriagoa idatzi zuten, nazkatu arte errepikatuko zuten gezur mordoa -errepublikaren alde borrokatu zirenak matxino bihurtzeko eta benetako matxinoak legalitatearen berme gisa finkatzeko- lerro bakan batzuetan laburbilduz:\n“Que al iniciarse en 17 de julio de 1936 el Movimiento Nacional por el cual el Ejército está rescatando a España de la tiranía del Gobierno denominado del Frente Popular que aliado con organizaciones revolucionarias se proponía implantar la dictadura del proletariado y la destrucción de los fundamentos de la nacionalidad española, contra las autoridades militares, únicas legítimas ya se alzaron en gran parte de la Península grandes contingentes de elementos revolucionarios que dirigidos por jefes militares traidores a España aún hostilizan a la fuerza pública en algunas regiones”.\nTrula Ezkabara noiz aldatu zuten, ez dugu jakin ahal izan. Jakinekoa da bertan zela Euskal Herrian ezagutu den preso ihesaldirik handiena gertatu zenean, 1938ko maiatzaren 22an. Eta jakinekoa da ihes egin zuten 795 preso haietako bat ere bazela. Jakinekoa da, baita ere, Ezkaban bereziki gogorrak zirela presoen bizi baldintzat. Hamaika testigantza daude atxiloen eguneroko latzaren berri ematen dutenak.\nEzkabako gotorlekua, 2009ko argazkian. NAFARROAKO GOBERNUA\nJacinto Otxoarena, esaterako, kartzelara sartu berritako gomutak goseaz eta zorriez mintzo: “Hura zikina zen, gaizkile zuloa ematen zuen, hotz handia egiten zuen. Zerbitzu buruak esan zuen: ‘Hauek Leninen semeak dira eta beren ama Pasionaria da’. Ez zegoen ez urik ez janik; eta presoek inoiz ikusi gabeak nituen gose aurpegiak zituzten. Dirua eta zorriak bakarrik ametitzen zizkizuten. Azken horiek ugari ziren oso. Jateko, orduoro ematen ziguten ur salda. (…) Han egin genituen urte guztietan gose latza pasatu genuen gabonero, elurra egiten bazuen ez zutelako gora janaririk igotzen. Oso gaizki ikusten bagintuzten, patata azal egosiak ematen zizkiguten”.\nLeopoldo Camara Gonzalezek goizeroko Manterola markako txokolate ontza ikusezina zeukan akorduan: “Ontza hura zen gure gosaria, eta 120 bat gramo ogi ematen zizkiguten egun osorako. Bazkaritarako, dozena erdi txitxirio ale ematen zizkiguten antosin bat uretan. Afaritarako zoparik bazen, azkenik, lupa behar zen ezer aurkitzeko, eta baba handiak baziren ez ziren inondik ageri. Patiora irteten ginenean, zaborra botatzen zuten lekura laisterka joaten zen preso jendea, eta oiloak legez hasten ziren aztarka, zaindariek edo mandazainek —hala deitzen genien presorik pribilegiatuenei— botatako patata edo platano azalen baten bila. (…) Ihesaldia baino lehen penagarria zen jatena. Baba handiak harrez beteak zeuden. Ur zikina eta egurra besterik ez ziguten ematen. Lata hondarrekin egiten genituen guraizeak, bizarra mozteko labanak, orraziak. Bazter guztietan genituen zorriak. Patioan esekitako galtzontziloak mugitzen ikusia naiz ni, hainbeste zorri zituzten”.\nEgoera horretan, gaisotzea normalena zen. Garcia San Miguel zen medikua Ezkaban, Otxoak nabarmendu izan zuenez. “Lurrean etzanda zeundela, zer zeneukan galdetzen zizun eta, oinarekin buelta emanarazi ostean, purgantea ematen zizun. Ez dakit zertarako zen purgante hura, ez genuen ia ezer jaten eta”. Honorato Moreno Barreno presoa hagin bat kendu ostean hil zen. Zuloa gaiztotzen-gaiztotzen hasi eta ahoa erabat itxi arte handitu zitzaion zauria. Inongo medikuk begiratu gabe hil zen”. Eta zigor ziegetara sartutako presoak erdi itsu ateratzen ziren, betirako bertan geratzen ez zirenetan.\nMojak eta apaizak arduratzen ziren presoen zaintzaz, zaindari militarrekin batera. “Apaiz batek ostikadaka eta zartagailuarekin ateratzen gintuen presoak mezetara joan gintezen. Bazen apaiz jatorrik, hala ere”, Camararen esanetan. Jose Maria Pascual aipatzen zuten Ezkabatik bizirik atera ziren preso ugarik, apaiz jator gisa.\nEzkabako kartzelako barrualdea.\nBaldintza horietan bizi ziren atxilotuak, 1938ko maiatzaren 22an, gotorlekuaren jabe egin ziren. Igandea zen, eta arratseko zortziretan hasi zen gutxi batzuek antolatutako ihesaldia. Zaindariei armak kendu zizkieten. Ez zuten tirorik egiteko asmorik, zelatari guztiak hiltzeko aukera izan zuten eta ez zuten baliatu, baina bat oihuka hasi zen, eta hura hil egin zuten, ihesaldia ez zedin zapuztu. “Libre zarete! Frantziara!”, oihukatu zuen norbaitek. Hasiera batean, zalantza izan zuen askok. Zaindari ankerren jolas makabro berriren bat ote zen? Kartzelatik irteten hasi ziren, hala ere. Banaka, dozenaka, ehunka. Oinutsik gehienak eta goseak guztiak.\n795 pertsona Ezkaba mendian lasterka, nondik zebiltzan jakin gabe. Ihesaren abisua iheslariek espero baino lehenago jaso zuten frankistek, ordea, eta berehala hasi zen gizon ehiza. Haietako 207, harrapatutako tokian akabatu zituzten. 585, preso hartu zituzten berriz. Azken haien artean zegoen Manuel Trula Arrecigor zarauztarra. Asko eta asko, Ezkabara bueltan eraman zituzten. Jazarpen latza jaso zuten ordainetan. Lurrazpiko zuloetan sartu zituzten. Ia bost hilabete egin zituzten bertan, aire garbia arnasteko aukerarik gabe, goseak eta hotzak akabatzen, jipoiak jasotzen. Janaria eramaten zieten zaindariak ahoa zapiz tapatuta sartzen ziren, hainbesterainokoa zen kiratsa. Mediku batek salbatu zituen, bertako baldintzak onartezinak zirela esanda.\nEzkabako kartzela militarreko pabilioi nagusietarako sarrerako mezua. JPEREIRA\nFrancoren espetxe sistema akats bistan utzi izana barkatu ezin, eta Ezkabako 14 preso fusilatu zituzten Iruñean, jendaurrean, 1938ko irailaren 8an. Denen zentzagarri. Beste hiruri ere antolaketan parte hartu izana leporatu zieten. Ihes egindako beste 568 presoei buruz idatzi zutena: “Hanka egitera mugatu ziren ihesaldia baliatuz”. Haien artean zen Trula Arrecigor. (KLIKATU HEMEN IHESALDIARI BURUZKO BIDEOA IKUSTEKO)\nEz zuen erabateko ihesa lortu, hala ere. Ezkabako kartzelan hil ziren 290 presoen zerrendan dago idatzita haren izena La fuga de San Cristóbal 1938 (Felix Sierra Hoyos, Pamiela) liburuan. 1940ko azaroaren 29ko datarekin. 23 urte eta “bihotz kolapsoa”. Antsoaingo hilerrian dago lurperatuta, gosez, hotzez eta frankismo gaitzez gotorlekuan hildako beste 19rekin batera.\n1945eko uztailaren 6an itxi zuten Ezkabako kartzela. Memoria historikoa berreskuratzeko elkarteen arabera, 1934tik ordura artean beste ehunka pertsonaren hilkutxa bihurtua zen.\nPost hau argazkiak,Galtzaileak,Hildakoak,kontaketa,testigantzak,zarauzko postalak atalean publikatu zen. Gogokoetara gehitzeko lotura iraunkorra.\n« Aita hizkuntza\nGerra esklaboen “lan eskubidea”, Francoren arabera »


Oroitzapenen soka eten ez dadin - Gipuzkoako Hitza\n2019, apirilak 26 Albisteak, gipuzkoa, Kirola 551\nAstakeria handiak egindakoak gara gu”. Barrez kontatzen dute orain, baina Nuarbe sokatira taldeari “egoskorkeriak eta diziplinak” eman zion sona 1978tik 2006ra. “Horiexek izan ziren Nuarberen bereizgarri nagusiak”, azaldu du Jose Mari Aranburuk, 1978an kirol ibilbide oparoari ekin zion tiralarietako batek.\n“Atzoko kontuak balira bezala gogoratzen dut hasiera hura”, azaldu du Aranburuk berak. “Iñaki Altuna, garai batean entrenatzaile ibili zena, eta biok elkarrekin aritzen ginen lanean. Garai hartan asko ibiltzen ginen herri kiroletan; harri-jasotzen, aizkoran…”. Urte haietan, Mutriku zebilen punta-puntan sokatiran. “Eta Nuarben ere talde bat osatuko genuela pentsatu genuen biok”. 70 biztanle inguru dauzka Azpeitiko auzoak. 1978a zen, eta pare-parean egokitu zen Bai Euskarari jaialdia Azpeitiko zezen plazan. “Zortziko taldea osatu, eta entrenatzen hasi ginen, arbola bati soka lotuta”. Barrez eten du lehen entrenamendu haren azalpena. “Oraindik gogoan daukat soka eten eta zenbateko kolpea hartu genuen! Soka ere hala moduzkoa izango zen eta…”.\n1978ko lehen talde hartan zen Migel Gurrutxaga ere —1987ra arte aritu zen—. Nuarbetarrak gogoan dauka “mutil handiak” zirela orduan. “Ehun kilotik gorakoak batzuk. Pisu librean aritzen ginen hasieran; ez zen izaten mugarik”. Aranburu bera 107 kilorekin hasi zen sokatiran. “Eta 79,5 kilorekin ere aritu nintzen gerora, pentsa”. Atzerrira joaten hasi zirenean jabetu ziren pisuaren garrantziaz. “Jende argala ikusten genuen kanpoan”. Jose Luis Garatek egin ditu kalkuluak —azkoitiarra 1992tik 2002ra izan zen Nuarbeko tiralaria—: “Zortzi lagun 560 kilokoan sartzeko, 70 kilokoa da batez besteko pisua; ez da broma”. Taldean 80 kiloko bat edukiz gero, 60 kiloko beste bat behar zela esan nahi du horrek. “Eta hobea zen denak antzeko pisuan ibiltzea, gainera”, zehaztu du Aranburuk.\nPrestaketa zorrotza eskatzen zuen pisua zaindu behar horrek. “Eta denetik egiten genuen guk”, azaldu dute hirurek, irribarre txikiarekin, buruarekin baiezko keinua eginez. “Mendira, korrika egitera, gimnasiora… Egoskorrak ginen, gainera, eta inork ez zuen gelditu nahi izaten atzean”, gaineratu du Aranburuk. “Hobetzeko nahi hori zen gure sekretua; gaur egun, oso zaila da ezer ez dagoen tokian pertsona hainbeste saiatzea. Guri taldeak, giro on horrek ematen zigun berotasuna”.\n“Denborak” zaildu zituen nuarbetarrak. “Suitzarren aurkako tiraldietan ikasi genuen, adibidez, hasieran eutsiz gero tiraldi luzeetan behera egiten zutela”, gogoratu du Garatek. “Izter handikoak ziren, tiraldi motzekoak”. Ingelesak eta herbeheretarrak, berriz, “lerdenak” zirela azpimarratu du azkoitiarrak. “Iraupena bilatzen zuten haiek. Eta lurrak ere eragin handia izaten zuen tiraldietan”.\nGaratek gogoan dauka lehen urte haietan sokak izaten zuela garrantzi handia entrenamenduetan. “Baina, gerora, sokari heldu aurretik, fisikoa lantzen hasi ginen bi hilabetez. Prestatzaile fisikoak ere bageneuzkan, mendira joaten ginen pisua jaisteko…”. Gimnasioko garaia iritsi zen gero. “Makina onak ekarri genituen, eta ia dena egin zitekeen han”. Hori bai, inoiz ez dute ahaztu teknikatik asko daukala sokatirak.\n“Hamar bat orduz lan egin ondoren joaten ginen gu entrenatzera”, azpimarratu du Gurrutxagak. “Malguki edo pilota batzuk eramaten genituen eskuetan, eskuak egiteko eta horri esker sokari hobeto heltzeko”. Eguna batera eta bestera igarota, hirurek onartu dute tarteka ez zela samurra izaten etxerako buelta. “Errieta dezente entzundakoak gara, bai. ‘Hau al da garaia afaltzera etortzeko?’, eta antzekoak entzuten genituen”. Une oro pisuari begira-begira, afaldu gabe ohera joandako egunak ere dezente gogoratzen ditu Garatek.\nDiziplina handia eskatzen duelako talde kirolak. “Begiratu ederrak izaten ziren entrenamendura baten bat kilotan goitik joaten bazen; broma gutxi izaten zen han”. Denboraldi hasieran entrenatzaileak zehazten zion bakoitzari zein pisutan ibili beharra zeukan lehiaketan.\nLana eta entrenamenduak uztartzeko eginbehar horretan oso lagungarri izan zuten Garmendipen egokitu zuten gunea. “Polea bat jarri, kontrapisu batekin atzelariaren lana egin, eta bakarkako serieak egiten genituen. Horrekin, jada, ez zegoen atzelaria falta zen aitzakiarik”.\nBaina, merezi al zuen gorputza hainbeste egurtzea? “Zalantzarik gabe, bai. Euskadiko Txapelketa, Europakoa, Mundukoa… Gero ikaragarrizko poza ematen zuten emaitza onek”, azaldu du Gurrutxagak. Eta onik asko izan zuen Nuarbek, mila garaipen baino gehiago pilatu zituelako 29 urteko ibilbide oparoan. Hori bai, 1980an joan ziren lehenengoz nazioartera, Basileara (Suitza), eta astindu handi samarra hartuta itzuli ziren etxera. “Lehia amaitu eta hurrengo egunean, batzuek, txikituta, atzeraka jaitsi behar izan genituen hoteleko eskailerak!”, azaldu du Gurrutxagak. “Bete-betekoak ziren tiraldi guztiak”. Hamalau talde aritu ziren lehian, eta hamabigarren amaitu zuen Nuarbek.\nHurrengo 25 urteetarako ikasketa prozesu trinkoa izan zen hura. Horren erakusgarri, Nuarbek, gerora, domina mordoa kolkoratu zuen lur gainean eta goma gainean: Slagharenen, Hagan (Herbehereak), Mosneyn (Irlanda), Rochesterren (Minnesota, AEB), Pretorian (Hegoafrika)… Abuztuan lanean aritzen ziren gehienak, ondoren, txapelketa garaian, bidaiak egin ahal izateko. Itzultzaile bat izaten zuten beti alboan.\n“Gozamena” izan zen Nuarberen urrezko aroan bizi izatea, baina taldea jendez husten ari zela ikusita, plazara ez ateratzea erabaki zuten, 2007an. “Lanak geneuzkan talde itxurosoa osatzeko, eta ezinezkoa zen ordura arteko mailari eustea”. Hirurek “oso zail” ikusten dute Nuarberen piztualdi bat bizi izatea, baina Garate prest dago balizko proiektu horri tiraka hasteko. “Nuarbek badauka formula; 16-20 laguneko kuadrilla bat falta da”.


Abiadura handia Espainiara iristeak aldaketa handia ekarri zuen tren geltokietan ere. Geltoki historikoek birmoldaketa sakonak jasan zituzten, Madrid Puerta de Atocha enblematikoa kasu; beste toki batzuetan, terminal berri eta funtzionalak eraikitzearen aldeko apustua egin zen, hala nola Ciudad Real, Puertollano, Córdoba eta Sevilla Santa Justa geltokiak.\nPuerta de Atocha Espainiako geltokirik enblematikoenetako bat da, hemeretzigarren mendeko trenbide-arkitekturaren adibiderik onenetakoa, eta bat egiten du, espazio, tradizio eta modernitate, apaindura eta funtzionalitatearekin, gutxik egiten duten bezala. Puerta de Atocha geltokiak urtero milioika bidaiari eta erabiltzaile jasotzen ditu, bere merkataritza eta jatetxe eskaintzak eta, batez ere, 4.000 m2 baino gehiagoko markesina metalikoz estalitako lorategi tropikal paregabeak erakarritako milaka bisitariez gain: 10.000 landare-espezie baino gehiago ditu.\nEraikin historikoa 1888 eta 1892 artean eraiki zuen Alberto de Palaciok, Eiffelen dizipuluak; 150 metroko luzera eta 49 metroko zabalera eta 27 metroko altuerako burdinazko eta kristalezko markesina bikain bat proiektatu zuen. Atotxako geltokiak eraldaketa sakona izan zuen 1985 eta 1992 artean, Rafael Moneoren eskutik, Madril-Sevilla AHLari ongietorria egiteko. Garai horretakoa da lehen AVE trenak hartzeko sortutako gela hipostilo, zabal eta argitsua.\n2010ean Madril-Valentzia AHL martxan jarri zenean, Moneo arkitektoa arduratu zen azken geltokiaren handitze ikusgarriaz. Erreforma horien ostean, Puerta de Atochak abiadura handiko 15 trenbide, 8 nasa eta iritsieretarako beste terminal bat ditu.\nCiudad Realgo geltokia 1992an inauguratu zen Madril-Sevilla AHLa martxan jarri zenean, 1880an eraikitako MZA terminal historikoaren ordez. Abiadura handiko eta ohiko sareko zerbitzuak ematen ditu eta 3 nasa eta 7 salgai-trenbide (4 UIC zabalerakoak eta 3 zabaleran iberiarrekoak) ditu.\nGeltoki berria, hiriaren ekialdean eraikia, hiru altuerako egitura moderno bat da, gorputz triangeluar batez eta alboko bi eranskinez osatuta dagoena. Bere harrera-gune handia nabarmentzekoa da, piramide-formako argizulo batez estalita baitago. Bertan, erabiltzailearentzako zerbitzuak eta merkataritza- eta jatetxe-lokalak daude.\nPuertollanoko geltokiak abiadura handiko zerbitzuak ditu, baita distantzia ertain eta luzekoak ere. Horretarako, 2 nasa eta 7 salgai-trenbide ditu (4 nazioarteko zabalerakoak eta 3 zabalera iberiarrekoak).Eraikina, 1992an inauguratu zen eta bistako adreiluz egindako bi zutabe handik eta alboetako zenbait eranskinetan oinarritutako pabiloi nagusi batek osatzen dute.\nCórdoba Central geltokia Tres Culturas plazan dago. 1994an inauguratu zen, eta geltoki modernoa da, bere espazioak eta zerbitzuak erabiltzaileen eskarira egokitu dituena.\nHormigoiz eta kristalez egindako eraikin modernoak gela hipostilo handi bat du, 5 nasa eta 8 trenbide dituena (abiadura handiko 4 trenbide eta ohiko sareko 4).Bidaiarientzako ohiko zerbitzuez gain (informazioa, txartelen salmenta eta bezeroaren arreta), geltokiak merkataritza-eskaintza zabala eta askotarikoa eskaintzen du geltokiko dendak markari esker.\nSevillako tren-geltokiak nazioarteko erakusketa handiekin lotuta daude. Horrela, Sevilla Santa Justa geltokiak lekukoa hartu zion, abiadura handia iritsi zenean eta 1992an Sevillako Erakusketa Unibertsalarekin bat eginez, "Estación de Córdoba" Arma Plazako Trenbide Geltoki zaharrari; estilo neomudéarreko eraikina zen, 1889koa eta 1929ko Iberoamerikako Erakusketan Sevillako Pabiloia hartzeko eraiki zen.\nSevilla Santa Justa geltokia Antonio Cruz Villalón eta Antonio Ortiz Garcíak egin zuten. 12.000 m2-ko azalera du eta iparraldetik hirira sartzeko bide nagusiaren ondoan dago.\nSanta Justa bere neurriengatik eta funtzionaltasun handiagatik nabarmentzen da, ibilgailuen joan-etorriak azkar eta eroso egiteko aukera ematen baitu. Barrualdean, ongi bereizitako hiru espazio ditu, bezeroei ongietorria egiteko:sabai altuak eta argitasun inguratzailea dituen harrera-gunea, 3.000 m2-koa, trenbide-sortarekiko perpendikularra (bertan, armairuak, kafetegiak eta dendak daude); nasetara jaisteko arrapalak; eta, azkenik, ganga handia, kiribilean argirantz proiektatutako hiru arku metaliko bereizgarritan banatua. Igogailuek eta arrapala mekanikoek lotzen dute harrera-gune nagusia nasekin. 800 ibilgailurentzako aparkalekua ere badu.\nHamahiru trenbideko sorta bat du (sei nazioarteko zabalerakoak (UIC) eta zazpi zabalera iberiarrekoak), eta zazpi nasa. Guztiak, diseinu originaleko zirkuluerdi-formako metalezko gangaz estalita daude.Sevilla Santa Justak ere merkataritza eta aisialdirako eskaintza zabala du geltokiko dendak markari esker.


Santixabeletako egitarau lehiaketa eta txupinazoa nork bota proposamenak egiteko epeak zabalik | Usurbildarrak aurrera\n← Asteazkenean “Zer jakin behar dugu gurasook sare sozialei buruz?” hitzaldia Kaxkape egoitzan\nLarunbatean Erraustegiaren Aurkako Usurbilgo Taldea osatzeko batzar irekia Artzabalen →\nSantixabeletako egitarau lehiaketa eta txupinazoa nork bota proposamenak egiteko epeak zabalik\nPosted on 2016/04/20 | Iruzkin 1\nAzken urteetako Santixabel jaietako egitarau lehiaketaren irabazleetako batzuk\n2016ko Santixabel jai batzordea dagoenako ari da egitaraua fintzen. Hainbat bilera egin dituzte eta hortik atera dira ondoko bi proposamen. Bi partehartze prozesu jarri dituzte abian Santixabel Jaietako Batzordeak eta Usurbilgo Udalak:\nJAIETAKO EGITARAUAREN DISEINU LEHIAKETA\nLehiaketa publikoa eta irekia izango da. Lana originala eta argitaratu gabea izango da, beste lehiaketetan parte hartu gabea, eta ez da izango beste lan batzuen kopia, ez guztiz, ez zati batean. Lehiaketa honetara norbanakoak zein taldeak aurkez daitezke. Taldean aurkeztuz gero, taldekide bat izendatuko da lanaren arduradun. Nahi adina lan aurkez daitezke.\nLana maiatzaren 20a (ostirala) baino lehenago erregistratu behar da Usurbilgo Udaleko erregistroan edo postaz bidali beharko dira: Usurbilgo Udala Kultura Saila, Jose Martin Sagardia Plaza z.g., 20170 Usurbil. Proposamenak postaz bidaltzen direnean, posta-bulegoan bidaltzen deneko data justifikatu beharko da, eta egun berean e-maila bat bidaliko da udalari kultura@usurbil.eus helbidera.\nLehiaketari buruzko oinarriak eskuragarri jarri dira helbide honetan: KLIK\nNork botako du txupinazoa?\nSantixabeletako Jai Batzordeak “Nork botako du txupinazoa” ekimena jarri du martxan. Helburua jaien hasiera ekitaldian nor omendu erabakitzeko herritarren proposamenak jasotzea eta herri partaidetza sustatzea da. Proposamenak maiatzaren 20a (ostirala) baino lehen bidali behar dira:\nSutegi liburutegian, Oiardo Kiroldegian edo Potxoenea Kultur Etxean jarri diren gutunontzietan utzi daitezke.\nJasotzen diren proposamen guztien artetik bat aukeratuko da eta hori Santixabeletako Jai Batzordeak esku egongo da.\nOne response to “Santixabeletako egitarau lehiaketa eta txupinazoa nork bota proposamenak egiteko epeak zabalik”\nPingback-a: Maiatzaren 9an Santixabeletako Jai Batzordearen bilera irekia Potxoenean | Usurbildarrak aurrera


Komunikazio Fakultateetako gelak ikasleez gainezka daude, bai Euskal Herrian, baita Espainiako estatuan ere. Komunikazioaren sektoreak azken urteotan izan duen hazkunde ekonomikoa harrigarria izan bada ere beren irabaziak hirukoiztu egin batituzte 1992-1997 urtealdian, mezubideetako plantillak ez dira apenas gehitu. Zer egingo dute gure ikasleek?, nondik nora joko dute? langabezira joanen dira beste hainbat eta hainbat lizentziadun bezala?\nPanorama ilun horren aurrean, artikulu honetan espezializazioaren fenomenoak kazetagintzan gaur egun eskaintzen duen errealitate sendoa erakusten da.\nGaur egun, Espainiako estatuan 22 komunikazio fakultate daude, eta berorietan 20.000tik gora ikasle ditugu matrikulaturik (Daniel E. Jones, 1999:22-26). Bestalde, eta Fape hau da Espainiako Prentsa Elkargoen Federazioa erakundeak emandako datuen arabera, 1997ko urtearen amaieran, gizarte-komunikazioaren sektorean 14.183 kazetari zeuden (kazetak, ikusentzunezko medioak eta prentsa-agentziak sartuta). Kopuru horri, beste 3.900 kazetari gehitu behar zitzaion; hots, komunikazio enpresarialean eta instituzionalean (Komunikazio Kabinete edo Prentsa Bulegoetan) ziharduten profesionalak. Beraz, une honetan Espainiako estatuan 18.000 tik gora kazetari daudela esan daiteke.\nZifrok, komunikazioaren sektoreak azken urteotan izan duen garapenarekin alderatu behar dira. Adibidez, 1992-1997 urtealdian, sektore honek izan zituen irabaziak ikaragarri hasi ziren (%342,38, Fapek egindako ikerketa baten arabera). Bizkitartean, eta aipatu urtealdia aintzat hartuta, idatz-geletako enplegua %0,71 hasi zen. Beraz, errealitate horiek alderatuta atera daitekeen lehendabiziko ondorioa ez da batere baikorra: gaur egun lanean diharduten kazetariak langabezira joango balira (guztiz ezinezkoa, bestalde), Kazetaritzako ikasle guztiek ez lukete lanik izango.\nHorrezaz gain, enpleguaren kalitatea, Espainiako estatuan, benetan kezkagarria da: ehun kazetarietatik, 60 lan-baldintza normalizatuetan dauden bitartean, gainerako 40ak ekonomia murgilduan edo prekarietate hutsean daude. Euskal Autonomia Erkidegoan ditugun datuak ez dira hobeagoak, hemen ere lan-baldintza kaskarrak baititugu nonahi. Horren adierazle, datu hau: kazetari guztien %38,8k duen lan-egoera egongaitza da.\nTestuinguru honetan beharrezkoa da oso gogoeta serio egitea: zertarako ari gara hainbeste milaka eta milaka ikasle prestatzen?, zeintzuk dira une honetan komunikazioaren munduan gorabidean doazen sektoreak?, zein da etorkizuneko profesionalaren lan-profila?\nAzken urteotan komunikazioaren merkatuak izan duen bilkaera ikusita, datozen urteotan Kazetaritzako ikasleek, lan egiteko orduan, aukera gehiago izango dituzte ondorengo hiru esparruotan: Kazetaritza espezializatuan, Kazetaritza elektronikoan, eta Komunikazio Kabineteen munduan. Ondorengo lerrotan gatozen espezializazioaren fenomenoaren inguruko xehetasun batzuk eskaintzera.\nEspezializazioa, alternatiba gisa.\nEspainiako estatuan egunkarien salmentak kontrolatzen dituen erakundeak OJDk emandako datuen arabera, kazeten hedapenak zertxobait behera egin du azken urteotan (1996 eta 1997an). Jaitsiera hori %0,4ko izan da. Prentsa espezializatuan, berriz, ez da jaitsierarik egon; alderantziz, igoera %5koa izan da. Prentsa espezializatuan barruan kirol prentsa eta prentsa ekonomikoa dugu. Lehenengoak azken hamarkada honetan izan duen hazkundea ikaragarria izan da, neurri handi batean futbolak izan duen gorakadari esker. Dena den, aipatu bi urte horietan kirolezko kazetek izan duten igoera %3,3ko izan da. Gure gustukoa izan ala ez, kirolezko prentsa masa-prentsa bilakatu da, gaur egun 3,5 milioi pertsonak irakurtzen dituzte egunkari horiek egunero (Marca egunkaria dugu salduena, egunero 458.441 kopia kaleratzen baititu). Azpimarragarriagoa da oraindik prentsa ekonomikoak izan duen garapena, aipatu urtealdi horretan (1997-1997) %23,6ko igoera izan baitu. Hazkunde horretan zerikusi handia izan du, ezbairik gabe, ekonomia igarotzen ari den susperraldiak.\nBeraz, argiro azaltzen da aspalditik berresten ari zen joera: informazio orokorreko egunkariek beherako joera hartzen duten bitartean, prentsa espezializatuak gora egiten du.\nEgunkari espezializatuez gain, aldizkari espezializatuen merkatuak berak ere nabarmen gora egin du. Une honetan 1.179 aldizkari espezializatu daude Espainiako estatuan, AIPET (Kazetari Espezializatu eta Teknikoen Elkarte Iberoamerikarra) erakundeak emandako datuei erreparatuta (Mompin, 1999). Jakina, argitalpen horien artean denetarik dago: etxeapaiketari buruzko aldizkarietatik hasita web orrien diseinuari buruzko argitalpenetaraino. Nagusi dira aldizkari txikiak, hau da, 10.000 aleetatik behera saltzen dituztenak. Guztira 3.200 kazetarik egiten dute lan bertan. Kazetari espezializaturen profila honakoa da: gaztea (%80 25 urtetik 40 urtera bitartean kokatzen baita) eta teknologia berriekin ongi moldatzen dena (%80k ordenadorea erabiltzen du normalean).\nHerritarron irakurketa-azturak ere aldatzen ari dira. Esanguratsua oso da Bernardo Diaz Nosty irakasleak bere azken txostenean (1998:149) aipatzen duen joera: aldizkarien artean hilekariek gora egin dute, bestelako maiztasuna duten aldizkariek behera egin duten bitartean. Hilean behin plazaratzen diren argitalpenek faktore asko dituzte bere alde: irakurtzeko aldia eta kioskoetan egoteko denbora ere luzatu egiten dira, besteak beste, eta horrek jakina gehiago errazten du oraindik beren kontsumoa.\nAipatu irakasleak dioenez (1998:33) "gaur egun merkatuan dagoen eskaintza espezializatuak sektore sozio-ekonomiko eta kultural oso desberdinetara iristea ahalbidetzen du. Espezializazioak, gainera, afinitate kulturala eta tematikoa bilatzen du hartzaileengan (bereizgarritasuna, espezializazio-iturri legez)". Eta noski, bereizgarritasun-ukitu horrek, askotan, herritarren konplizitatea lortzen du kioskoan ere.\nBeraz, datu hauek guztiak kontuan hartuta, atera daitekeen ondorio nagusia hauxe izango litzateke:\nEspaniako estatuan Kazetaritzako datu orokorrak kezkagarriak izan arren (plantillak, ikasle kopurua, enpleguaren kalitatea\n) Kazetaritza espezializatuak eskaintzen duen etorkizuna itsaropentsua da, urterik urte gorabidean doan sektorea dela berresten ari baita.\nDIAZ NOSTY, Bernardo, Informe anual de la Comunicación 1997, 1998. Estado y tendencia de los medios en España, Zeta taldea, Madril, 1998.\nFAPE, Periódico de las Asociaciones de la Prensa, "El empleo periodístico mantiene el encefalograma plano, mientras crece la precariedad", in FAPE, 34. zenbakia (18 eta 19 orr.), 1999.\nJONES, Daniel E. "Investigación sobre comunicación en España. Evolución y perspectivas", in Zer, komunikazio ikasketarako aldizkaria, 5. zenbakian, EHU-UPV, Bilbo, 1999.\nMOMPIN Josep, "Los periodistas especializados y técnicos en España", in VI CIPET (Congreso Iberoamericano de Periodistas Especializados y Técnicos), Bartzelona, 1999.\nTxema Ramirez de la Piscina, EHUko irakaslea


Txabi Alvarado Bañares 2019-06-19 07:00 Kultura Arakaldo\nAurreko urteetako ohiturari jarraiki, Espartero jenerala irudikatzen duen panpina erreko dute Arakaldon udako solstizioa ospatzeko. Badituzte horretarako arrazoiak: militar espainiarrak herria erretzea agindu zuen 1835. urtean, bere aurkako enbor-bonba batek eztanda egin ostean.\nBEREZIA: Arakaldo jaietan\nErredakzioa 2019-05-31 07:00 Politika Arakaldo\nUdaletxean dago ikusgai erakusketa, tokiko erakundearen ohiko ordutegian.\n2019-05-15 12:52 Politika\nErredakzioa 2019-05-15 12:47 Politika Arakaldo\nJabi Asurmendi da EH Bilduko alkategaia Arakaldon. Aiaraldea.eus-ek bideo-elkarrizketa egin dio bere proiektua ezagutzeko.\nErredakzioa 2019-04-26 08:00 Politika Arakaldo\nJabi Asurmendi Sainz, Mari Carmen Angiano Ibarretxe eta Maite Cadaval Velez de Mendizabal aurkeztu dituzte alkategai gisa.\nIzar Mendiguren Cosgaya 2019-04-01 19:28 Jendartea Arakaldo\nErredakzioa 2018-12-26 18:09 Jendartea Arakaldo\nTxakur bat galdu zen atzo eguerdian Arakaldon, baina dagoeneko agertu da.\nJabi Asurmendi 2018-12-25 12:01 Kultura Arakaldo\nIgande arratsaldean izan ziren Olentzero eta Maridomingi Arakaldon. Sorginlarrenen buruhandi mitologikoek lagunduta iritsi ziren herrira.\nTxabi Alvarado Bañares 2018-12-12 07:00 Kultura Arakaldo\nArratsaldeko zazpietan izango da zita. Iturriaga bidegurutzean egingo diete ongietorria bi pertsonaiei.\nArakaldon gaur hasi dute Euskaraldia\nMonika Zalabarria 2018-11-22 21:09 Euskara Arakaldo\nGaur iluntzean banatu dituzte ahobizi eta belarripresten txapak Arakaldoko herritarren artean. 16 ahobizi eta 6 belarriprest batu dira kanpainara. Modu horretan, hemendik aurrera euskaraz bizitzeari ekingo diote bizilagunek, abenduaren 3ra arte behintzat.\nErredakzioa 2018-11-07 16:33 Politika Arakaldo\nErredakzioa 2018-07-30 16:00 Jendartea Arakaldo Arrankudiaga-Zollo\nAbuztuaren 17an amaituko da eskaerak aurkezteko epea. Hautagaiek hainbat proba egin beharko dute eta bi lan-poltsa eratuko dituzte.\nLanpostura aurkezteko oinarriak eta informazio guztia, hemen\nErredakzioa 2018-07-26 10:48 Jendartea Arakaldo\nAuto bat errepidetik atera da eta kolpearen ondorioz, trafikoa mantso doa. Ez da inor larriki zauritu.\nErredakzioa 2018-07-16 20:46 Kultura Arakaldo\nIzar Mendiguren Cosgaya 2018-07-14 20:16 Kultura Arakaldo\nGoizean umeen jolasak eta apar festa egon dira. Arratsaldean, aldiz, patata tortila eta bolo txapelketek bete dute plaza. Guztira, 42 plater aurkeztu dituzte. Herri kirolen ondotik, parrilladak eta kontzertuek itxiko dute larunbateko egitaraua.\nSuziri eta zapiekin jantzi da festaz Arakaldo\nIzar Mendiguren Cosgaya 2018-07-13 20:54 Kultura Arakaldo\n19:30ean egin dute txupinazoa. Irati Diaz gimnastak piztu du suziria, Euskadiko Txapelketan urrezko eta zilarrezko dominak eskuratu baititu.\nIgandea 5 Min: 11


Topografia lurraren irudikapen grafikoa eta hori egiteko prozedura ikertzeaz arduratzen den zientzia da. Topografiaren barruan edozer islatu edo irudikatu daiteke, gauza naturalak zein artifizialak. Horren ondorioz, hainbat erabilera ditu. Topografia hitza grezierazko bi hitzen baturatik dator: "Topos", lekua esan nahi duena eta grafos, deskribapena esan nahi duena.\nTopografia lurraren irudikapen grafikoa eta hori egiteko prozedura ikertzeaz arduratzen den zientzia da. Topografiaren barruan edozer islatu edo irudikatu daiteke, gauza naturalak zein artifizialak. Horren ondorioz, hainbat erabilera ditu. Topografia hitza grezierazko bi hitzen baturatik dator: "Topos", lekua esan nahi duena eta grafos, deskribapena esan nahi duena. Topografia hitza lur-eremu txikien neurketa eta deskribapen grafikoa egiten denean erabiltzen da. Bestalde, lur eremu handiagoen deskribapen grafikoa egiterakoan geodesia izena erabiltzen da. Hori dela eta, hiru dimentsiotako koordenatu sistema erabiltzen da, puntuak erreferentzia bat izanik kokatzeko. Egun, neurgailu optikoez gain, GPSa erabiltzen da, lana asko errazten baitu. (eu)\nTopografia lurraren irudikapen grafikoa eta hori egiteko prozedura ikertzeaz arduratzen den zientzia da. Topografiaren barruan edozer islatu edo irudikatu daiteke, gauza naturalak zein artifizialak. Horren ondorioz, hainbat erabilera ditu. Topografia hitza grezierazko bi hitzen baturatik dator: "Topos", lekua esan nahi duena eta grafos, deskribapena esan nahi duena. (eu)


Grzegorz Rosinski: “Polonian komikia produktu kapitalistatzat hartzen zen, mendebaldekotzat” — Eibar.ORG | Eibarko peoria\nHemen zaude: Hasiera / Blogak / e-gorblog / Grzegorz Rosinski: “Polonian komikia produktu kapitalistatzat hartzen zen, mendebaldekotzat”\nGrzegorz Rosinski: “Polonian komikia produktu kapitalistatzat hartzen zen, mendebaldekotzat”\ne-gor 2013/12/02 17:50\nXabiroi aldizkarirako Grzegorz Rosinski "Thorgal"en marrazkigileari Angulemako komiki-azokan egin nion elkarrizketa osorik daukazue hemen. Ekialdeko herrietan Gerra Hotzaren garaian komikia egiteaz, komikiaren merkantilismoa vs. artistikotasunaz eta abarrez gauza oso interesgarriak kontatzen ditu, ikusiko duzuenez.\nUrtero egiten dugu espedizioa Xabiroi aldizkariko kolaboratzaile eta bestelako ingurukook Angulemako komiki-azokara, Europako handienera, komiki giroaz gozatu, erosketa batzuk egin eta lagun artean ongi pasatzera. Baina aurtengoa Xabiroirako nazioarteko egile famaturen bat elkarrizketatzeko baliatu nahi izan genuen. Nor lortuko eta Grzegorz Rosinski! Thorgal ezagunaren marrazkigilea izateagatik da ezaguna batez ere, baina beste komiki esanguratsu asko ere egin ditu, Le Grand Pouvoir du Chninkel edo La Vengeance du comte Skarbek.\nGaur egun bere idazkari lanetan aritzen den alabarekin batera hartu gintuen argazkilari lanak egin zituen Dani Fano eta biok, oso adeitsu, jendez lepo zegoen Le Lombard argitaletxeko megastandaren saloi pribatuan. Butaka bat eta aulki kaxkar bat soilik zeuden libre, eta Rosinski aulkian egon behar izan zen elkarrizketa guztian ni butakan nengoen bitartean, belarri batetik ongi entzuten ez duela-eta... Gauza biziki interesgarriak kontatu zizkigun: Gerra Hotzaren garaiko Poloniaz, ekialdeko herrien komikiaren egoeraz, egungo komiki-munduaz, bere sormen-gogoaz... Elkarrizketa amaitzean, hontaz eta hartaz ere aritu ginen, Xabiroiz eta euskaraz interesa agertu zuten bai berak eta bai alabak, eta mesedez egina zegoenean aldizkariaren ale batzuk bidaltzeko ere eskatu ziguten... Laneko elkarrizketa bat baino, pertsona atsegin batekin solasaldi bat izan zenaren inpresioa geratu zitzaidan.\nHemen duzue elkarrizketa osoaren transkribapena, Xabiroin tokirik izan ez zuen guztia barne.\nAngulemako aurtengo azokan elkarrizketatu genuen marrazkigile poloniar hau Europako komikigile garrantzitsuenetako bat da. Thorgal serie arrakastatsuaren irudien egilea bada ere, ez da salmentez arduratua bizi den gizona. Benetako artista da, eta bere kezkak eta gozamenak sormenaren aldetikoak dira soilik, ondoko lerroak irakurriz argi ikusten den bezala.\nArgazkia: Dani Fano\nEuropako komikigile garrantzitsuenetako eta arrakastatsuenetako bat zara...\nZuk hala badiozu...\n"Thorgal nire lanik iraunkorrena izan daiteke, baina horrek ez du esan nahi garrantzitsuena denik"\n...ezaguna batez ere (baina ez bakarrik) Thorgal serie famatuaren marrazkigilea izateagatik.\nTira, bai, Thorgal nire lanik iraunkorrena izan daiteke, baina horrek ez du esan nahi garrantzitsuena denik. Egia da nire bizitzaren zati handi bat eman dudala Thorgal-ekin, baina aukera izan dut nire ideia artistikoak ilustrazio narratibo literarioaren beste eremu batzuetan ere espresatzeko.\nNola iristen da pertsona zu gaur egun zarena izatera? Hitz egiguzu apur bat zure haurtzaroaz, nola sartu zitzaizun marrazteko harra?\nNire haurtzaroan, Polonian eta Bigarren Mundu Gerraren ondoren, ez zegoen ezer! Ez zegoen komikirik. Baina jostailurik ere ez zegoen, eta nik sortu behar izaten nituen, irudiekin. Hala hasi nintzen umetan marrazten.\n"Polonian Gerra Hotzaren garaian komikia ez zen existitzen. Are, oso gaizki ikusia zegoen politikoki. Produktu kapitalistatzat hartzen zen, Mendebaldekotzat. Burmuinaren oinarrian komikiari buruzko iritzi negatiboak nituen landatuta, nire kide guztiek bezala."\nEta nola edo noiz erabaki zenuen komikigintzan arituko zinela?\nOrduan komikia ez da soilik ez zela existitzen: gainera oso gaizki ikusia zegoen politikoki, eta baita beste ikuspegi batzuetatik ere. Produktu kapitalistatzat hartzen zen, Mendebaldekotzat. Eta ni beti horren aurka aritu izan naiz. Hutsune bat zegoela iruditzen zitzaidan eta betetzeko aukera nuela sentitzen nuen. Baina gaztaro horretan esan daiteke bakarrik nengoela (edo ia bakarrik, lagun bat edo bi gehiagorekin) Polonian komikiak egiten, baina benetan argitaratu gabe. Geroago, 1968an, ilustratzaile grafiko lanetan ari nintzela komikirik aspaldi egin gabe, editore bat komikia argitaratzen hasi zen. Polizi nobela klasikoak ziren, ez zen ezer politikoa: gaiztoak zeuden, lapurrak, hildakoak, nork hil du nor eta abar. Eta segituan hasi nintzen harekin lanean, nire txikitako ametsak berriz betez. Hamar urte inguruz komikiaren arloa ukitu gabe nuen. Ez hori soilik: burmuinaren oinarrian komikiari buruzko iritzi negatiboak nituen landatuta, nire kide guztiek bezala. Baina gero berau adierazteko bide gisa erabiltzen hasi nintzen, beste edozein bitarteko bezala, istorioak irudien bidez kontatzeko teknika gisa. Horrela hasi nintzen. Eta urte batzuen buruan jada banituen istorio luze asko eta album ugari eginak, ekialdeko herrietan lehenengoak izan zirenak.\nIrudia: Grzegorz Rosinski\n"Gure komiki-aldizkaria ekialdeko herrialde guztietan lehenengoa (eta bakarra) izan zen"\nPolonian komiki-aldizkari bat sortu eta editatu ere egin zenuen.\nTira, ni zuzendari artistikoa nintzen. Ekialdeko herrialde guztietan azterketa egin nuen, hango marrazkigile eta egileak galdetuz, eta Ekialde guztiko lehen komiki-aldizkaria izan zela deskubritu nuen. Lehena eta bakarra! Ez zegoen besterik.\n"Thorgalen sorrera kasualitate hutsa izan zen, Altzairuzko Oihalaren bi aldeetan zehar eta zentsuraren pean lan egin beharraren emaitza"\nGero etorri ziren Jean van Hamme gidoigilea ezagutzea, harekin Thorgal sortzea eta Belgikara bizitzera joatea.\nBai, poliki-poliki Belgikarekin kontaktuak egiten joan nintzen, eta Jean-ekin lanean hasi nintzen. Orduan sortu zen Thorgal heroia, kasualitate hutsez! Laneko baldintza gogorrak ziren, Altzairuzko Oihalaren alde batetik bestera, gidoilaria Mendebaldean eta marrazkigilea Ekialdean... Mundu erabat berri bat sortu beharra genuen baina aldi berean unibertsala, non ez dagoen inongo erreferentzia politikorik, edo debaldeko sexu edo biolentziarik, zentsurako garbizaleak adi baitzeuden. Eta Jean-i esan nion: “Entzun, niretzako istorio bat egin nahi baduzu, egidazu zerbait gertatzen dena inon ez, denboratik at, naturan (horrek ez baitu inor molestatzen), eta soilik gizakiekin, harreman gizatiar eta sinesgarriak dituztenak”. Eta hala jaio zen Thorgal.\n"Nire sormen-gogotik hurbilen dagoen pertsonaia Skarbek Kontea da. Eta Skarbek Konteak salbatu zuen Thorgal."\nThorgal-ekin urte askoan egin duzu lan. Beste pertsonaia batzuk ere egin dituzu, baina Thorgal da ezagunena edo gogokoena jendearentzat. Zuretzat ere gogokoena al da?\nNigandik, nire izaerarengandik, nire sormen-gogotik hurbilen dagoen pertsonaia Skarbek Kontea da. Skarbek Kontearen mendekua Yves Sente-rekiko nire lehen harreman artistikoa izan zen. Eta ni konbentzituta nago Skarbek Konteak salbatu zuela Thorgal. Pixka bat nekatuta nengoen beti estilo klasiko bera erabiltzen. Artista, sortzaile bezala, eta nire esperientziarekin, ezin nuen onartu beti album berdina errepikatzea. Eta estilo berri ezberdin berritzaile bat erabili nuen Skarbek-en. Eta benetan etsigarria izan zen, hasi orduko Lombard nire argitaletxeko editoreak esan zuen: “Ez, ez, ez, hau ez da salduko”. Ni inoiz ez nau arduratu izan saltzeak edo ez saltzeak. Niri interesatzen zaidana nire sormen-plazera irakurleekin partekatzea da, hori da dena eta beste ezer ez. Ez album-kopurua, tirada... kalkulatzea. Nik ez nuen konpromisorik Lombard-ekin baizik eta nire irakurleekin, ezberdina da. Eta beste argitaletxe batera jo nuen. Skarbek-i esker, aurkitu nuen beste publiko bat, beste editore bat, beste gidoilari bat... Skarbek egin izanaz benetan harro eta pozik nago. Perfekzioa bilatzen dut, eta hau etengabeko ikerketa eta esperimentaziotik dator. Saiakerak egin nituen: “Nola margotuko dut? Modu bat behar dut, edo zerbait, papera zikintzea ahalbidetuko didana”. Eta gero horrek zer emango zuen benetan pentsatu gabe probak egin nituen. Eta ez nuen egin paperean, zuzenean plantxan baizik. Esperimentazio-laborategi hutsa zen! Eta teknika hori erabili dut geroztik Thorgal-en eta horri esker jarraitzen dut Thorgal-ekin lanean pozez eta ilusioz.\n"Lotu nahi dut nork jarrai lezakeen Thorgal ni ez nagoenean"\nBai, Thorgal-en orain gidoilari berriarekin eta spin-off berriekin zabiltza.\nNiretzat garrantzitsuak dira Thorgal-en munduak spin-off horiek, serie, saga edo mitologia guzti horren iraupenaren bermea baitira. Eta horiek prestatzen aritzen naiz gusturen. Lotu nahi dut nork jarrai lezakeen Thorgal ni ez nagoenean, niretzat oso garrantzitsua den kontua da. Sortzaile batek mundu edo pertsonaia bat sortzen badu oso ospetsu bihurtzen dena, jabego publikokoa bihurtzen da. Van Hammek gidoiaren gaineko bere eskubideak Lombard-i eman dizkio eta honek Thorgal-ekin jarraitu nahi du noski, baina alde grafikoarekin gertatuko dena nik erabakitzen dut. Eta nik, bizi naizen bitartean, jarraipena prestatu nahi dut, ahalik eta kalitate onenarekin egin dadin. Spin-off horietan marrazkigile onak ari dira: Roman Surzhenko, errusiarra, zinez talentuduna; eta Giulio de Vita, veneziarra, italiar Errenazimenduaren herentzia guztiarekin, sekulakoa. Eta baita gidoilari apartak ere; Yann, entzute handiko gidoilari bikaina, dagoen onenetako bat; eta Yves Sente, Blake eta Mortimer, Skarbek, XIII eta abar egin dituena... Hauek denak dira Thorgal-en iraupenaren bermea.\nEgile baten ondoren bere obrak jarraitzearen istorio guzti hauetan interes asko daude: egileak, editoreak, familiak... Ezagutuko duzu Uderzo eta bere alabaren arteko polemika bitxia... [Uderzok bera hil ondoren Asterix editatzen jarraitzeko baimena eman dio argitaletxeari, baina bere alaba aurka agertu da]\nNiretzat, nire seme-alabak dira nire benetako euskarria, beraiei esker funtzionatzen dut. Adibidez, une honetan nire lanari buruzko sekulako erakusketa dago Versailles-en, gero Frantzia eta Suitzako beste museo batzuetan ere jarriko dena. Eta erakusketa hauek semeak antolatzen ditu, zuzendari artistiko gisa, eta berak ziurtatzen du erakusketaren kalitatea. Eta alaba laguntzailea dut gaur egun, nire burmuina. Bietako bakoitza nire lanaren parte handi batez arduratzen dira eta nik marraztu soilik egin behar dut, beraz bikain!\nEz nintzen zure familiaren lana zalantzan jartzen ari ezta gutxiagorik ere. Galdetu nahi nuena da ez al duzun beldurrik, beste batzuk zure lanarekin eta pertsonaiekin jarraitzean, zuri atsegingo ez litzaizukeen zerbait egitea beraiekin, Uderzoren alaba bere aitaren lanarekin egingo denaren beldur den bezala?\nHorregatik ez ditut utzi nahi izan editorearen esku erabaki horiek. Egileak pertsonalki eta ongi ezagutu nahi ditut, beraietaz fidatu, eta ondoren lana utzi ezagutzen ditudan eta fidatzen naizen gidoilari eta irudigileen eskuetan. Horregatik ez dut ezeren beldurrik. Ez baitut dirua gogoan, hori ez zait interesatzen. Beti uko egin diot dirua egiteko makina bihurtzeari, hori baita gertatzen zaiena serie ospetsu luzeei. Niri benetan axola didana kalitatea da, ahalik eta onena izatea. Eta uste dut lortu dugula jarraipen oso on bat ziurtatzea, nahiz eta oztopo asko aurkitu ditugun alde askotatik. Editoreaz gain, van Hammek ere ez zuen nahi Thorgal-en munduak sortzea. Pisu handia kendu nuen hori egiteko askatasuna eskuratzean.\n"Nik ez dut batere atsegin gauzak kopiatzea, horregatik ez zaizkit gustatzen istorio garaikideak"\nBatez ere genero fantastikoa eta antzinakoa, erdi aroa, epokakoa landu dituzu. Beste genero batzuetan ere gehiago lan egitea gustatuko litzaizuke?\nEz dut batere atsegin gauzak kopiatzea. Horregatik ez zaizkit gustatzen istorio garaikideak. Ez dut nahi mahai bat kopiatzen ibili. Horretarako argazki bat atera eta fotonobela bat eginda nahikoa!\n"Gauzak asmatzeko gogoa dut beti; horregatik ez dut komikirik irakurri nahi izaten, ez inspiratzeko. Inoiz ez dut inor kopiatu, ezta neure burua ere."\nGauza berriak sortzea nahi duzu, beraz.\nGauzak asmatzeko gogoa dut beti. Dena asmatzekoa: objektuak, makina hegalariak, ibilgailu arraroak... Hori da interesatzen zaidana. Eta errepikakorra ez izateko moduan egin nahi dut. Horregatik ez dut komikirik irakurri nahi izaten, ez inspiratzeko. Krisi baten eroriko naizen beldurra dut, noizbait nire burua nahi gabe gauza bat aurrez egina izan den bezala egiten aurkituko banu! Nire irudimenean soilik oinarritu nahi dut, nahiz eta jakin hau oso mugatua dela. Baina edozein modutan, marrazki bat egin eta zerbait asmatzen dudanean, horrek zerbait edo norbait gogorarazten badu, kasualitate hutsa da. Inoiz ez dut inor kopiatu, ezta neure burua ere. Horregatik marraztu nahi dut azken emaitza zuzenean plantxan eta arkatza-tinta fasea saihestu, tintaztatzea norberaren irudia kopiatzea besterik ez baita. Alergia diot horri!\n"Nire emazteak esaten zidan egun batean ikusiko banindu ordenagailuan lan egiten utzi egingo ninduela"\nNola ikusten duzu komikiaren etorkizuna digitalizazioarekin? Komiki gehienak ordenagailuz egiten dira egun, eta gero eta gehiago ari dira Internet bidez saldu eta banatzen edo paperaren ordez gailu digitaletan irakurtzen.\nEgilearen arabera. Badaude batzuk, Roman Surzhenko bezala, tableta digitalaren gainean marrazten duena. Eta egiten duenaren hain ezagutza handiaz egiten du, hainbesteko abileziaz, ez baita ezberdintasunik nabaritzen. Ni neu harritu egin nintzen jakin nuenean horrela egiten zuela! Baina informatika-ikasketak egin ditu, horregatik da horren abila makinekin eta menperatzen ditu hain ongi. Eta zorte bat da hori, bera baita produktiboena eta emankorrena, bi serie eramaten ditu aldi berean azkartasunez. Baina nik neuk, aldiz, ez dut produktua nahi. Sorkuntza nahi dut, eta gure izaeraren ahalik eta hurbilen dagoen sorkuntza. Naturaren zati gara, izaki biologikoak gara, materiaz eginak gaude eta nik ere materia sentitu nahi dut nire atzamarren puntan. Beraz, nire burua aldaketa horretatik kanpo uzten dut nahita. Nire emazteak (jada ez dago gure artean) esaten zidan egun batean ikusiko banindu ordenagailuan lan egiten utzi egingo ninduela, dibortziatu egingo zela. Baina lasai egon zitekeen eta bazekien, ez zegoen horren inongo arriskurik. Ni sortzailea naiz, irudi eta objektu sortzailea, eta gero erreproduzituak izan behar direla dakidanez, koadroa, eskultura edo paperaren gaineko irudia izan behar du. Horri esker erakusketak egin ditzaket, objektu horiek galeria batean existitu daitezke. Eta hori ongi dago, hori baita benetako pintura, erakusketak-eta. Eta zer da tableta? Zer gelditzen da gero? Ezer ere ez. Horrekin ezin da inor hunkitu ongi inprimatutako liburu batekin bezala. Gaur egungo liburu guztiak politak eta ongi inprimatuak baitira. Ateratzen diren titulu guztien artean aparteko zerbait aurkitzea zaila da, baina benetan hunkitu dezakeen gauza bakarra, objektuen pertsonalizazioa da, atzamarrekin ukitzean nabaritzen den emozio hori, paperaren gainazalean irauten duena.\nLehen hitz egin duzu Poloniako aspaldiko egoeraz, komikirik ez zegoela eta. Pentsatzen dut hori aldatuko zela...\nOrain kapitalismo huts eta gordina dago, hemengo merkatu-lege berak daude. Beraz, komikia badago, jakina.\nBaina ez da izango zure azken aldiko bizileku eta merkatuen (Belgika eta Frantziakoen) egoera bera izango, horietan komikiak egoera pribilegiatua bizi du.\nGaur egun oso jende gutxi ausartzen da komikia erdipurdiko zerbait dela esatera. Benetako artista eta filosofoak ari dira komikigintzan, oso egoera ona du. Eta egilerik onenak mundu guztira itzultzen dira: Moebius, Loisel... Orobat, munduko egilerik onenak (amerikarrak, manga...) frantsesera itzultzen dira.\nAholkurik eman zeniezaieke komikiak maite eta komikiak egitea maite duten gure irakurle gazteei, zu bezalakoak izatera iristeko?\nUrte hauetan guztietan ikasle asko izan ditut, komikiak egin nahi zituzten gazte asko. Baina ez dakit ez ote duten hobe aztertu bestelako gaitasunik baduten beste arloren batean, eta lan seguruago eta gizartearen aldetik baloratuago bat bilatzea eta bizitza horretara dedikatzea. Gaur egun liburu eta programa ugari daude komikia edo manga nola egin ikasteko, ordenagailuak horretan laguntzeko... Gaur egun edonor izan daiteke irudigile. Baina gero eta produkzio gehiago egon arren, gero eta irakurle gutxiago dago. Oso lanbide arriskutsua da, eta norbaitek aberatsa eta famatua izan nahi badu, gomendatuko niokeen azken lanbidea da. Hasi nintzen garaian, oso gutxi ginen, egile guztiok elkar ezagutzen genuen... Gaur egun oso zaila da. Gainera, komiki ona egiteko ez da nahikoa ongi marraztea, beste ahalmen batzuk behar dira. Filmak egiteko, istorioak irudi bidez kontatzeko gaitasun berezia behar da, erritmoa maneiatzekoa. Baina ez dakit hori dohaina den edo maldizioa. Jaio egin behar da horrekin, ez da ikasi daitekeen zerbait. Hala ere, ziur nago komikia egiteko jaio den norbaitek, edozeren eta edonoren aurka borrokatuko dela hori lortzeko eta azkenean lortuko duela eta handia izango dela, baina ez dago edonoren esku...\nGRZEGORZ ROSINSKI (Stalowa Wola, 1941) aitzindaria izan zen komikigintzan, ez soilik Polonia bere jaioterrian, baizik eta baita Ekialdeko herrialde guztietan ere. Bertan hainbat album eta komiki argitaratzeaz gain, Altzairuzko Oihalaren beste aldean egindako lehen komiki-aldizkariaren arduradunetako bat izan zen. Baina azken hiru hamarkadetan bande dessinée edo komiki frankobelgan ari da lanean, eta bertan egindako lan ugari, kalitatezko eta arrakastatsuei esker Europako komikigilerik ezagunenetako bat da egun. Bere kreazio famatuenen artean daude Jean van Hamme-ren gidoiekin egindako Thorgal (duela 30 urte baino gehiago hasitako seriea eta oraindik jarraitzen duena), Le grand pouvoir du Chninkel eta Western, Yves Sente-k idatzitako La vengeance du Comte Skarbek eta Jean Dufaux-en gidoia duen La complainte des landes perdues. Egun, hainbat irudigile eta gidoigilerekin elkarlanean, Thorgal eta honen spin-off batzuk koordinatzen ditu, bera eta gero pertsonaia horiek bizirik jarrai dezaten.\netiketak: Angoulême, Grzegorz Rosinski, Thorgal, komikiak, Xabiroi, Dani Fano


Irudiaren larruazaleko zainketarik gabeko adineko Retinol-A krema (30ml) | Beautyshop.ie\nHasiera / Edertasunik gabeko edertasuna / Irudiaren larruazaleko zainketarik gabeko adineko Retinol-A krema (30ml)\nThe Image Ageless Total Retinol-A Creme erretinol eta polipeptidoen nahasketa oso kontzentratua da zahartze eta akne joera duen azala birsortu, gaztetu eta konpontzeko. Image Ageless Total Retinol-A Crème Larruazal motaren adierazpenak: Zahartzea, koipetsua / aknea, eguzkia kaltetuta. Image Ageless Total Retinol-A Crème abantailak: Retinol krema zahartzearen aurkako propietate indartsuak ditu, gaztetzeko eta konpontzeko ...\nThe Image Ageless Total Retinol-A Creme erretinol eta polipeptidoen nahasketa oso kontzentratua da zahartze eta akne joera duen azala birsortu, gaztetu eta konpontzeko.\nImage Ageless guztira Retinol-A Crème Larruazal motaren adierazpenak: Zahartzea, koipetsua / aknea, eguzkia kaltetuta.\nImage Ageless guztira Retinol-A Crème onurak: Retinol kremak zahartzearen aurkako propietate indartsuak ditu eta zahartzea azaleratzeko joera eta larruazaleko joera maila guztiak ditu. Image Exclusive peptide nahasteak nabarmen murrizten ditu lerro finak, larruazal ikusgarriagoarentzat. Shea Butterrak azala orekatzen du eta hezetasun maila mantentzen laguntzen du\nImage Ageless guztira Retinol-A Crème jarraibideak: Aplikatu retinol krema zuzenean arratsaldean garbitzeko edo nahastu Irudi edozein produkturekin zahartzearen aurkako onura gehigarriak lortzeko.


Bat edo bi?\nEspazio bat jarri aldi bat igaro ondoren.\nIdazmakina erabiliz gero hazi bazenitu, seguruenik bi espazio jarri zitzaizkion aldi batez ( ingelesez izeneko praktika bat). Baina idazmakina bera bezala, ohitura hori modaz kanpora joan zen urte askotan.\nHitz egiteko prozesu modernoen programekin, bigarren espazioa ez da soilik eraginkorra ( esaldi bakoitzeko tekla bakoitzeko tekla estra bat behar duena), baina potentzialki kezkagarria da: lerro jauziekin arazoak sor ditzake.\nKasu gehienetan, ordenagailuak proportziozko letra-tipoak erabiltzen ditu, teklei bakar bat esaldi batzuen espazio egokia sortuz. (Linean idazten ari zarenean, ordenagailu-programa askok ez dute bigarren espazio bat ere ezagutuko.) Gainera, ez dago ebidentziarik beste leku bat dokumentu bat errazago irakurtzeko.\nJakina, oraindik idazmakina erabiltzen ari bazara, alda ezazu bi espazio epe igaro ondoren. Eta ez ahaztu zinta aldatzeko orain eta gero.\nPostscript: puntuazio marken beste ondorengo tartea\nArau orokor gisa, jarri espazio bat epea, koma , puntu bikoitza , puntu komandoa , galdera marka edo harridura puntua igaro ondoren. Baina itxiera- aipamen bat marka horietako bat berehala jarraitzen badu, ez ezazu bi marken arteko espazioa jarri. Hona hemen ingelesa amerikarraren itxura:\nJohn esan zuen nekatuta. Mary esan zuen "knackered" zen. Gose izan nintzen.\nIngelesez britainiarrak , oro har, komatxorik bakarrarekin (komatxo alderantzikatuak) izango lirateke eta epea itxiera komatxoa jarraitu beharko litzateke: Mary esan zuen 'knackered'.\nBi kasuetan, ez da epea eta amaierako aipamenaren arteko tartea txertatzen.\n" Dash [edo em dash ] inguruan tartea aldatu egiten da", "Merriam-Websterren Idazleen eta Editoreen Eskuliburua" arabera. "Egunkari gehienek espazio bat sartu aurretik eta ondoren etenaren; Aldizkari ezagun askok gauza bera egiten dute; baina liburu eta aldizkari gehienek ez dute tartea utziko ". Beraz, modu batean edo bestean aukeratu, eta, ondoren, zure testu osoan koherentea izan.\nCalvin College GPA, SAT eta ACT datuak\nNola konbentzitu Frantziako Verb 'Battre' (Beat)\nUppercase edo Capital Letters erabili beharreko egoerak\nBest moduak Yom Kippurren (edo edozein) prestatzeko\nGerman Strong Verbs - Alemaniako Aditz irregularren konbinazioa\nAmerikako Gerra Zibila: Kennesaw mendiko bataila\nWho eraikia Troiako zaldia?\nTop 10 Panic! Disco Cancionesen\nHizkuntzalaritzaren definizioa eta adibideak\nLeo eta Libra Love Compatibility\nBigarren Termodinamikaren eta Eboluzioaren Legea\nJohn Adams: gertakari esanguratsuak eta biografia laburrak\nZer esan nahi du NCAA Division I, II edo III Mean?\nAuto elektrikoak seguru eta ekonomikoak edo txikiak dira?


Maitasun erromantikoak mendekotasun emozionalari eta emakumeen aurkako indarkeriari laguntzen die, genero-aditu baten arabera\nNUPen irakurri duen tesian, Rut Iturbidek utopia erromantikoa aztertu du, eta hark genero-desberdintasunaren egitura iraunarazten duela ondorioztatu du\nMaitasun erromantikoaren gaur egungo ereduak mendekotasun emozionalari eta emakumeen aurkako indarkeriari laguntzen die. Hala ondorioztatu du Rut Iturbide Rodrigo (Iruñea, 1978) Nafarroako Unibertsitate Publikoko (NUP) Gizarte Laneko Saileko irakasle eta ikertzaileak instituzio honetan irakurri duen doktoretza-tesian. “Filmetan eta fikziozko telesailetan proposatzen diren gizonen eta emakumeen arteko harreman-ereduek gure gizarteko genero-desberdintasunaren egiturari eusten diote”, adierazi du doktore berriak. Izan ere, genero-ikuspegitik aztertu ditu gizonen eta emakumeen arteko harremanak gaur egungo gizartean, “El barco” telesailari buruzko azterlan baten bidez. Bere lanak NUPeko Genero Ikerketarako Taldearen aurreko beste lan batzuen ildoari jarraitu dio.\nEgungo gizarteetan, marko demokratiko batean dauden arren, praktikan egiturazko desberdintasuna izaten da gizonen eta emakumeen artean, utopia erromantikoak lagunduta, Iturbidek aipatutakoaren arabera. “Utopia erromantikoaren eraginez, esaterako, emakumeok ‘maitasunagatik’ bigarren mailara baztertzen ditugu gure karrera profesionalak, gizonek ordainsarien truke lan egiten duten bitartean, are meategietakoen moduko baldintza arriskutsuetan ere, familiaren sostengu ekonomikoa lortze aldera”, adierazi du Rut Iturbidek. María Jesús Izquierdo Benito (Bartzelonako Unibertsitate Autonomoa) eta Patricia Amigot Leache (NUP) irakasleek zuzendu dute haren doktoretza-tesia, eta lanak bikain “cum laude” kalifikazioa lortu du.\nMaitasun erromantikoaren ereduak lan emozionalaren zatiketa sexuala dakar berekin. Hala, gizonengan onartu ez ezik sustatu ere egiten diren eta emakumeengan debekatzen diren emozioak daude, eta alderantziz. “Adibidez, emakumeei negar egiteko baimena eta adorea ematen zaie tristura, poza edo haserrea adieraztearren; gizonek, berriz, mugatuago dute tristurara eta/edo negarrera hurbiltzea, baina animatu egiten dituzte amorrua adieraztera, are indarkeriaren bidez ere”, aipatu du.\nMaitasuna, emakumeen giltzarri\nUtopia erromantiko horren ondorioak ezberdinak dira emakumeen eta gizonen kasuan, eta, autorearen iritziz, horiek lau taldetan multzoka daitezke: lehenengoa, maitasunak emakumeentzat garrantzi handiagoa izaten jarraitzen duela gizonentzat baino. “Emakumeen kasuan, maitasuna beren bizitzaren giltzarri da –Marcela Lagarde antropologoak dioen moduan–, beren nortasunaren oinarrizko euskarri bat –adierazi du Rut Iturbidek–. Gizonek, berriz, maitasuna gozatzen eta sufritzen dute, baina ez da batere funtsezkoa beren bizitzan, ez da beren gizarte-aintzatespenerako iturri nagusia, bestelako elementuak baitituzte: lana, kirola, e.a.”.\nEgungo utopia erromantikoaren bigarren ondorioa da batzuek eta besteek gauza ezberdinak espero dituztela harreman batetik; oro har, esan daiteke “gizonek harremanak funtzionatzeari ematen diotela lehentasuna, eta emakumeek, ordea, hurbiltasun sentimentala espero dutela bereziki”. “Emakumeek konpromisoa nahi dute, eta gizonek, beren sozializazioa dela-eta, ez dute besteekiko hainbesteko loturarik”, erantsi du.\nGainera, eta hirugarren ondorio gisa, maitasun erromantikoaren eredu horri gizonentzako eta emakumeentzako sexualitate bereizi bat lotzen zaio. Ustez, bada gizonezkoen sexualitate-eredu hegemoniko bat, batzuentzat zein besteentzat sustatzen dena, baina, berez, “koitoan eta gizonei gozamena ematen dieten sexu-praktiketan oinarrituta dago, eta hori da telesailetan, filmetan eta telebistako iragarkietan ikusten duguna”. “Egiazki gertatzen dena sexu-eredu dual bat da. Eredu horretan, gizonek sexualitate metakorra dute, eta hori gizonezkoen estatusaren sinbolo bihurtu da beste gizon batzuen aurrean –baieztatu du–. Horixe egiazta dezakegu, esaterako, ‘El Barco’ telesailean, Mario Casas aktoreak antzezten duen Ulises pertsonaiaren kasuan. Eredu horretan, ustez, emakumeek nornahirekin izan ditzakete sexu-harremanak, baina, egiazki, lotura afektiboen barruan izan ditzaten uzten zaie”.\nAutoreak aipatutakoaren arabera, eta lankide izan duen Eva Illouz soziologo eta idazlearen lanean oinarrituta, horrek guztiak maitasun-eredu horren laugarren ondorioari ematen dio bide: gizonek “ezkontza-merkatu” izenekoen gainean duten nagusitasunari. “Beraiek kontrolatzen dituzte ezkontza-merkatu horien arauak, emakumeek baino baliabide gehiago –ekonomikoak, sozialak eta sexualak– baitituzte, merkatu horietan denbora luzeagoa igarotzen baitute eta, hortaz, emakume gehiago baitituzte aukeran. Horrek azalduko luke zenbaitetan emakumeek izaten duten egiturazko mendekotasun emozionala eta gizonek haiengan gauza dezaketen indarkeria”, aipatu du.\nEredu horren aurrean, Iturbideren eta beste autore batzuen iritziz, emakumeek hiru aukera izaten dituzte. “Lehenengoa, ezkontza-merkatuak eta sexu-alorrak galdatutako betekizunetara egokitzea eta horien barruan duten posizioa onartzea; bigarrena, ‘sexualitate metakorra’ aukeratzea bizimodu burujabe gisa, boterea bide horretatik lortzen duten gizonei erantzunez eta horiek imitatuz, eta jardunbide horrek emakumeentzat dituen ondorioak beren gain hartuz; eta hirugarrena, besteen lotura-gabeziaren aurrean egokitzat jotzen dugun bakarra, norberaren lotura-gabezia handitzea; hau da, maitasuna garrantzizko elementutzat duen nortasun bat eraikitzea, baina, Elena Simón irakasle eta genero-arloko prestatzaileak dioen moduan, maitasunak geure bizitza inbaditu gabe. Nortasun hori izanez gero, beste arlo batzuk izango genituzte gizarte-aintzatespena lortzeko eta emakumeoi debekatu izan zaizkigun emozioekin konektatzearren lan egingo genuke. Hori giltzarri da ez soilik genero-indarkeriari aurrea hartzeko, baizik eta baita nork bere bizitza edukitzeko ere”, adierazi du azkenik.\nDoktoratu baino lehen, Rut Iturbide Rodrigok Zuzenbideko lizentzia eta Gizarte Laneko diploma eskuratu zituen Nafarroako Unibertsitate Publikoan, eta bertako Giza eta Gizarte Zientzien Fakultatean lan egiten du 2006az geroztik. Generoan aditua eta berdintasun-teknikaria da, eta generoari eta emakumeen aurkako indarkeriari buruzko gaiak ikertzen ditu, bai eta gizarte-bazterketaren eta gizarteratze-prozesuen ingurukoak ere. Zenbait erakunderentzako ikerketa-lanetan eta azterketetan parte hartu du, esaterako Iruñeko Udalarentzat eta Nafarroako Gobernuarentzat; Emakunde, Cáritas, FOESSA eta beste entitate batzuentzako proiektu nazionaletan aritu da; eta, nazioarteko mailan, ikerketak egin ditu Mozambiken eta Suitzan, Europako unibertsitateen arteko Daphne proiektuaren barruan.


Haurtzaro Atletismo Taldea: otsaila 2018\n2018(e)ko otsailakren 28(a), asteazkena\nIgande honetan ere, martxoaren 4ean, frogak izango ditugu Plaiaundiko pistan. Betiko martxan, izena emateko hemen klikatu.\nGogoratu norberaren frogak hasi baino ordu erdi lehenago egon behar duela atletak pistan. Hona hemen asteburu honetako ordutegia.\nAstebu honetan, otsailaren 25ean, ez da frogarik izango. Hala ere, adi egon, datozen asteetan froga ugari izango baititugu.\nJakin bezain pronto emango dizuegu hauen berri.\nAspaldiko partez, igandean, otsailaren 18an, frogak izan genituen Hondarribiko pistan. Kuadrilla polita elkartu ginen eta primeran egin genituen frogak. Ikasten eta atletismoaren munduan ari gara murgiltzen pixkanaka. Igandean izandako emaitzak hemen ikusgai: EMAITZAK\nAspaldiko partez, pistan izango ditugu frogak asteburu honetan, otsailaren 18, igandean. Frogak Hondarribiko atletismoko pistan izango dira oraingoan. Izena emateko, beti bezala, hemendik egingo da. Nahiz eta izena emateko azken eguna ostirala izan, osteguna baino lehen izena ematea eskertzen dugu.\nGogoratu, parte-hartzeko froga baino ordu erdi lehenago egon behar dela pistan, behar bezala berotzeko. Bestalde, berokia eramatea ezinbestekoa izango da, hotza egiten baitu.\nInauteriak direla eta, astelehenean, otsailaren 12an ez da atletismo saiorik izango. Asteartean betiko orduan jarraituko dugu.


txintxarri.eus: Jose Perez "Ezin ditugu gure sustraiak inolaz galdu"\nJose Perez "Ezin ditugu gure sustraiak inolaz galdu"\nMende laurden bete du Semblante Andaluz Elkarteak eta orain arteko ibilbideaz zein ospakizun ekitaldiez hitz egin digu orain gutxi aukeratutako lehendakari berriak\nTxintxarri 2017/03/24 10:00\nHogeit bost urte bete ditu Lasarte-Oriako Semblante Andaluz Elkarteak eta urte horiek guztiak ospatzeko egitarau zabala prestatu dute. Horrekin batera, mende laurdeneko ibilbideaz ere galdetu nahi izan dio txintxarrik orain gutxi aukeratu duten Jose Perez lehendakari berriari.\nNola sortu zen Semblante Andaluz?\nHona bizitzera etorri ginenean, denborak aurrera egin ahala, konturatu ginen bertako ohitura eta kultura barneratzearekin batera, gure sustraiak alde batera uzten ari ginela. Pertsonak ezin ditu bere sustraiak galdu, eta horrela, atzera begirada bat bota eta horri heldu asmoz hasi genuen Senblanteko ibilbidea. Bakoitzaren jaioterria, bizi osoan norberak eraman behar duen identitate bat da, ezin daitekeen inoiz alde batera utzi, beti ere lekuko ohitura eta kulturara egokituaz.\nZentro erregional ugari sortu ziren garai hartan.\nBai, mugimendu handia zegoen orduan Gipuzkoan, eta honen aurrean, motibazio txiki bat sortu zen Lasarte-Oriara etorri ginenon artean. Horrela, nola funtzionatzen zuten ikusteko, bisitak egiten hasi ginen zentro horietara. Horrela, 1992ko martxoaren 28an lehen biltzar orokor osagarriarekin jarri genuen martxan Semblante Andaluz. Hilabete lehenago, Andaluziako egunez izan zedin saiakera guztiak egin genituen, baina sortze prozesuan eman beharreko pausuak hilabete atzeratzea ekarri zuen. Hau izan ziren sorrerako urratsak. Ez genuen sekula pentsatu ez aurreikusi gaur egun daukagun indarra lortuko genuenik. Sorreratik urtebete igaro eta hainbeste hazi ginenez, lokal bat izan genezakeela pentsatu genuen. Horrela, Blas de Lezo kalean lokal bat alokatu genuen. Garai hartan borroka ugari egin behar izan genuen, izan ere, inguruko elkarte gastronomikoetan, ez zen emakumea bazkide gisa onartzen eta guk, emakume eta gizonek leku bera merezi genuela uste genuenez, horrela egin genuen; emakumeak bazkide gisa zituen lehenengo elkarteetako bat izan ginela uste dut.\nEmakumeekin batera, umeak ere oso garrantzitsuak ziren guretzako. Horiek. hegoaldeko bizitzaren berri izan behar zutela uste genuen eta aldi berean, Euskaldunak ere bazirela konturatu behar ziren.\nGarai hartan, Ipar-Hego izena zuen euskal folkloreko talde bat ere sortu genuen, baina Erketz zegoen Lasarte-Orian eta bi urte iraun zituen talde hark.\nBaina lokala hartu eta geroz eta jende gehiago gehitzen zen proiektu hartara.\nZenbat bazkide ditu Semblante Andaluz elkarteak gaur egun?\nGuk elkarte familiartzat dugu Semblante Andaluz Elkartea. Beraz adibidez, bikote bateko kide bat bazkide egitera etortzen denean, biak izan litezke bazkide. Momentu honetan, 265 familia inguruk osatzen dugu Semblante Andaluz Elkartearen eta Hermandad del Rocioren artean.\nUrte haietatik hona zein bilakaera izan du elkarteak?\nOrokorrean ez gara asko aldatu. Zerbait esatearren, gaur egun egiten ditugun ekintzak modu serioago batean egiten ditugu gaur egun. Horiek behar duten kalitatea ematen saiatzen gara, eta batez ere, herriko beste elkarteekiko integrazio bilatzen dugu; aniztasuna. Hori oso garrantzitsua da guretzako eta antzematen da hori Semblante Andaluzen. Askotariko tokietako jendea daukagu elkartean; Euskal Herri mailako, Espainiako atzerriko jendea ere badugu. Elkar ezagutzeko aukera ederra da elkarrekin gauzak egitea eta integrazioan laguntzen du horrek. Berriz ere elkarteko lehendakari izendatu zaituzte…\nBai. Ni Semblante Andaluz Elkarteko sortze lehendakari izan nintzen, eta 25. Urteurrenerako orain arte elkarteak izan dituen lehendakari guztiekin bilera bat egin genuen eta Zuzendaritza Batzordean parte hartzeko eskaintza egin genien. Horrela, horietako bilera batean, maitasun arrazoiak medio, nire lehendakaritza erabaki zuten.\nNola hartu zenuen zuk erabaki hori?\n25 urte hauetan guztietan, askotan gehiagotan izan naiz elkarteko lehendakari. Semblanteko sorreratik sei urtez izan nintzen lehendakaria eta gaur geun dugun lokala lortu arte. Gerora bi urte kanpoan egon nintzen eta beste lehendakari bat egon zen. Horrek alde egitean berriro ere bueltatu nintzen eta horrela ibili izan naiz. Semblanteren bizi urte erdietan lehendakaria izan naiz, gutxi gora behera.\n25. urteurreneko ospakizunen prestaketa lanekin urduri gabiltza, baina gogo handiz hartu dut berriro ere lehendakaritza. Azken asteetan, egindako hainbat ekintzetan izan dugun harrera ez genuen espero; umeen eguna, 'Blas Infante padre de la patria Andaluza' hitzaldia, zentro zibikoarekin batera egindako emakumeen eguna. Honekin batera, gaur euskal sukaldaritzari omenaldi bat egingo diogu txotx herrikoi batekin.\nMartxoaren 28tik apirilaren 2ra 25. urteurreneko ospakizunak hasiko dituzue. Zer izango da egun horietan?\nGuretzako garrantzitsuak diren taldeen eskaintza zabalaren parte hartzea nahi genuen urteurren honetan; 25 urte hauetan guztietan gurekin elkarlanean aritu diren taldeak. Egitarauaren baitan, bi talde garrantzitsu izango dira; 'Raices del Sur' eta 'Los amigos de Gines'. Lehena, apirilaren lehenean izango da eta bigarren, berriz, aurrez finkatutako Manguara taldearen ordez arituko da, apirilaren 2an. Horiekin batera, beste ekitaldi garrantzitsuak ere izango dira, apirilak 2ko 25. Urteurrena ospatzeko bazkaria, besteak beste.


Lanbroa Zubietaren gainean | Angula Berria\nHasiera » Lanbroa Zubietaren gainean\nZubietako eremua, hiria eta Jaitzubiako babesgunearen arteko amortiguazio eginkizun garrantzitsua betetzeaz gain, oraindik jatorrizko padura bezala berreskura daitekeen alderdi bakanetakoa da eta gainera, babestutako espezieak ostatatzen ditu. Bertan kirol instalazioak eraikitzeak eginkizun eta balio horiek suntsituko lituzke. Baina, oso garrantzitsuak izan arren, ez dira horiek atletismo pista eta rugby zelaia berkokatzeko Zubietako aukeraren gainean dauden lanbro bakarrak.\n- Kirol instalazioak eraiki nahi diren espazio fisikoa, Bidasoako Ospitala eta G-636 errepidearen artekoa, Jaitzubia errekaren Ur Jabari Publikoaren eremu modura behin betirako izendatzearen zain dago. Errepidearen azpitik errekak egiten duen zatia ubide naturala oztopatzeagatik gorantz uholdeak eragiten duen toki kritikotzat onartuta dago. Arazo honen konponbideak nahitaez ekarriko du kirol instalazioak berkokatzeko eremua uholdeak zabaltzeko alderdia izendatzea.


Etxe-kaleratzeak salatzeko Itzubaltzetako BBVA eta BBKren beirak apurtu dituzte | LEIOAN BAGABIZ\n← “Por el derecho a la vivienda. Contra el genocidio financiero”. Manifestazioa larunbata honetan Bilbon. 18.00 Arriagatik\nLa plataforma Gune se manifestará contra los recortes el 16 de marzo →\nEtxe-kaleratzeak salatzeko Itzubaltzetako BBVA eta BBKren beirak apurtu dituzte\nPublicado el febrero 16, 2013\tpor leioanbagabiz\n“Herritar talde batek” hartu du beregain gaur goizean Itzubaltzeta / Romoko Kolas plazako BBVA eta BBKren beirak apurtu izana. Amaia Egañaren, Manuel Regueraren, Iñaki Vesgaren… buruaz beste egiteak gogoratzearekin batera, etxe-kaleratzeen erantzule egin dituzte aipatu banketxeak: “finantza-erakunde horiek jende asko eta askoren miseria eta estutasun jasangaitzaren erantzule zuzenak dira”, salatu dutenez. Are gehiago, adierazi dutenez, “haien zuzendariak dira haien buruaz beharko luketenak —euren biktimak garenoi begietara begiratzeko lotsa hutsagatik, hain zuzen ere—”. Gauzak horrela, “kalera ateratzera eta etxe-kaleratzeen aurka egitera; hezkuntza, osasungintza, etxebizitza eta jendarte-politikak murriztu nahi dituen Eusko Jaurlaritzaren aurrekontu-zirriborroari ozen-ozenki ‘ez!’ esatera; lantokian gurea denari eustera; zein greba benetan orokor eta eragingarriak prestatzera” deitu dituzte herritarrak. Baita “sabotajeak egitera” ere, beraien hitzetan, “hori guztia egiteko zilegitasun osoa ez ezik, borroka horretan parte-hartzeko eginbehar etikoa ere dugu eta”. Ildo horretan, etxe-kaleratzeen kontra, bihar 18:00etan Bilboko Jesusen Bihotzetik abiatuko den manifestazioan parte hartzera deitu dute.\nEkintza beregain hartu duen “herritar taldeak” zabaldutako komunikatua:\nItzubaltzeta / Romoko BBVA eta BBKko beirak apurtu ditugun herritarron maitasun gutuna gure bizikide zintzo guztiei Balendin Deunaren biharamunean\nAmaia Egaña, Manuel Reguera, Iñaki Vesga…\nEAEn lau etxe-kaleratze gauzatzen da egunero. Hurrengoa zu izango ote, lagun? Ala ni neu? Orain eta hemen, zer egin behar dugu eraso horien aurka? Zer egingo dut nik gutun hauidazten amaitutakoan? Zer egingo duzu zuk irakurri ondoren?\nGaur goizean, banketxe hiltzaileen jarduera salatzeko, herritar batzuok Itzubaltzeta / Romoko Kolas plazan dauden BBVA eta BBK-ko beirak apurtu egin ditugu. Finantza-erakunde horiek jende asko eta askoren miseria eta estutasun jasangaitzaren erantzule zuzenak dira: haien zuzendariak dira haien buruaz beharko luketenak —euren biktimak garenoi begietara begiratzeko lotsa hutsagatik, hain zuzen ere—. Ezin diegu gauza bera berriro egiten utzi. Eta dagoeneko egindakoa ordaindu beharko dute, interes eta guzti. Sistemak kartzelatzen ez baditu, herritarrok mespretxuzko hormak altxatu eta haien inguruan kartzela zibikoa eraiki beharko dugu haien bidegabekeria kriminalak ekiditeko.\nNahi ala nahi ez borroka soziala muturraren aurrean daukagu.\nNoiz arte beste alde batera begiratuko? Banketxeen morroiak zu edo ni kaleratzera datozen arte? Gosaria kutxazainaren ondoko zakarrontzian bilatu beharko dugun egunera arte?\nHerritar guztion animatu nahi zaituztegu kalera ateratzera eta etxe-kaleratzeen aurka egitera; hezkuntza, osasungintza, etxebizitza eta jendarte-politikak murriztu nahi dituen Eusko Jaurlaritzaren aurrekontu-zirriborroari ozen-ozenki “ez!” esatera; lantokian gurea denari eustera; greba benetan orokor eta eragingarriak prestatzera; edota sabotajeak egitera, hori guztia egiteko zilegitasun osoa ez ezik, borroka horretan parte-hartzeko eginbehar etikoa ere dugu eta.\nBihar bertan, otsailak 16, larunbata, etxe kaleratzeen aurkako manifestazioa dago deituta Bilboko Jesusen Bihotzean, 18:00etan. Maita ezazu ba zure burua eta irten kalera lapur horiek guztiek espaloian botata utz ez zaitzaten!\nHerritar talde bat\nItzubaltzeta / Romon, 2013ko otsailaren 15ean\nItzubaltzeta / Romoko Kutxabank eta BBVA bulegoetan egindako kalteak (ukberri.net)


Andoni Egaña - Oihaneder Euskararen Etxea\nHasiera » Agenda » Andoni Egaña\nAukera bazenu, zer galdetuko zenioke Andoni Egañari? Bere abestirik gogokoena zein den jakin nahiko zenuke? Bere objektu kuttunak ezagutu? Elkarrekin askaldu? Zatoz SolasAlean elkarrizketa irekira eta bota zure galdera!\nBertsolari Txapelketa Nagusia abiatu berritan Andoni Egaña bertsolari handia izango dugu gurean.\nElkarrizketa irekia 19:00etan izango da Ortuño aretoan. Ruben Sanchezek eta Ainhoa Aizpuruak gidatuko dute saioa eta betiko lez publikoak nahi beste galdera egin ahalko ditu. Elkarrizketan esandakoak ALEAn argitaratuko dira. Sarrera irekia da lekua bete arte.\nSolasALEAn Oihanederrek eta ALEA komunikabideak elkarlanean egindako ekimena da, hilero arlo anitzetako pertsonak modu hurbil eta atseginean gehiago ezagutzeko aukera ematen duena. Kazetarien-elkarrrizketa gidarien galderez gain, publikoak egindakoak ere erantzuten dituzte gonbidatuek. Orain arte Gorka Urbizu, Garbiñe Biurrun, Kike Amonarriz, Josebe Iturrioz, Ane Irazabal, Juan Jose Ibarretxe, Joxe Mari Agirretxe “Porrotx ”, Maialen Lujanbio, Gemma Zabaleta, Iñaki Perurena, Zuriñe Hidalgo, Jone Goirizelaia, Alberto Zerain, Sabin Salaberri, Jokin Bildarratz eta Toti Martinez de Lezea izan ditugu gurean SolasAlean.


El Gobierno español aprueba la subida salarial del 2 % para empleados públicos\n% 2ko igoera finkoak 2,5 milioi langile publikori egingo die mesede. Argazkia: EiTB.\nMinistroen Kontseiluak astearte honetan onartu du 2020rako langile publikoen soldata % 2 igotzea, Maria Jesus Montero ministro bozeramailearen arabera.\n"Langile publikoekin dugun konpromisoa betetzen dugu, lehentasuna gure ongizate-estatuaren oinarria delako, eta haien ahaleginarekin zerbitzu publikoak gehien berdintzen gaituena mantentzen laguntzen dutelako", esan du Monterok Kontseiluaren osteko prentsaurrekoan.\n% 2ko igoera PPren Gobernuak sektore publikoko sindikatu nagusiekin (CCOO, UGT eta CSIF) 2018ko martxoan sinatutako hiru urterako hitzarmenean adostuta zegoen, eta Gobernu sozialistak bete egin behar izan du 2018ko ekainean Mariano Rajoyren zentsura-mozioaren ostean.\nCarolina Darias Lurralde Politika eta Funtzio Publikoko ministroak azaldu duenez, onartutako lege-dekretuak 2020rako akordio horretan aurreikusitako % 2ko igoera finkoa baino ez du jasotzen, baina gogorarazi du itunak hazkunde ekonomikoari lotutako igoera aldakorra ere jasotzen duela.\n2019an ekonomia % 2,1 haziz gero,% 0,20ko igoera izango du hitzarmenak, eta BPG % 2,5 haziz gero,% 1ekoa ere izan daiteke.\n2019ko Gobernuaren hazkunde aurreikuspena % 2,1ekoa da, nahiz eta erakunde eta ikasketa zerbitzu batzuek % 1,9 eta % 2 artean geratu direla jaso duten.\nHalaber, akordioak % 0,30eko igoera gehigarria aurreikusten zuen, produktibitatearen eta beste alderdi batzuen baldintzapean, eta % 0,55ekoa defizit publikoaren helburua betetzearen mende.\nDarias ministroak esan du % 2ko igoera finkoak 2,5 milioi langile publikori egingo diela mesede, eta soldata berehala eguneratuko zaiela.\n2019ko urtarrileko Administrazio Publikoen zerbitzuko langileen azken estatistika-buletinaren arabera, Espainian 2.578.388 langile publiko daude, eta horietatik erdiak baino gehiago, 1,3 milioi, autonomia-erkidegoetako administrazioari dagozkio, gehienak hezkuntzara (553.014) eta osasungintzara (510.224) mugatuta.\nGainerakoa Estatuko administrazioaren (507.830), tokiko administrazioaren (575.405) eta unibertsitateen (156.042) artean banatzen da.


Hirukidekoak Uzturre zentruan: Aurtengoak eman du berea\nAurtengoak eman du berea\nOstegunean izan zen azken eguna, Uzturre zentroarekin izan dugun proiektuarena. Esperientzi oso polita izan da, ikusi besterik ez dago egin dituzuen lanetan jartzen dituzuen komentarioak. Bai ikasle bai Uzturreko pertsona guztientzat, onuragarria izango zenaren ilusioarekin hasi genuen proiektu berri hau, eta hala izan delakoan amaitzen dugu kurtsoa. Beste pertsonak ezagutzea beti da ziraragarria eta are gehiago, hauek zerbait aportatzeko badute. Eta bai Uzturreko guztiek eta bai guk ere, elkar banatzeko eta eskaintzeko asko dugu. Pertsonak konpartituz elkar aberasten gara, eta proiektu hau horren adierazgarri izan da.\nIrakasleok oso pozik bukatu dugu, zenbait gauza hobetzeko ere ikusi ditugu baina alderdi positibo asko ikudi ditugu. Honen ondorioz eskerrak ematea besterik ez zaigu geratzen.\nEskerrak Uzturre zentruko erabiltzaile eta langileei. Erabiltzaileen partetik harrera izugarria izan da, handia erakutsi digutena eta batez ere transmititu diguten bizi poza. Mila esker planta guztietako erabiltzaileak.\nEta eskerrak ere langile guztiei. Gurekiko prestutasuna eta laguntza izugarria izan da. Lehen momentutik egon dira guregan bolkatuak eta lan izugarria eta maitekorra deskubritu dugu. Eskerrak bereziki Mª Eugenia eta Elenari guztiagatik.\nEta eskerrak ere ikasle guztiei. Beste behin ere altu utzi duzuelako gure zuekiko harrotasuna. Asko jaso duzue, baina asko eman duzuelako ere. Mila esker zuetako bakoitzari ere eta animo, jarria bide horretatik.\nEbaluazio oso positiboa izan da beraz alderdi guztietatik, eta datorren urtean jarraitzeko asmoa adierazi dugu partaide guztiak.\nAurtengo ikasleei animatu, noizean behin Uzturrera bisitaldiak egitea eta bertako pertsonekin denbora pasatzea. Zain dituzue!!\nOndoren prentsan, azken eguneko ekintzaren bi agerraldiren loturak ipintzen ditugu.\nPublicado por gartxot en 2:18\nJabi Luengo 23 de mayo de 2012, 3:02\nEsperientzi politta, aurtengoa!! Gustoa ematen du ekintza honetan parte hartu dezutenek hain ondo baloratzea.\nZorionak, ikasle, antolatzaile, langile, erabiltzaileei!!


Urte honetako gaiak hautatzen. | Gazteak ekinzale Gipuzkoa ekintzaile egiteko\nUrte honetako gaiak hautatzen.\nfebrero 10, 2015 febrero 3, 2016 / GAZE Gaztekinzale\nAtzo GAZE L taldean edizio honetako 3 proiektuei begira hainbat proposamen aurkeztu genituen. Astelehena izanik, energiaz beterik eta amak egindako janari goxo goxoarekin joan ginen lan egiteko irrikaz beterik eta erabakiak hartzeko gogoz.\nIdeia interesgarriak atera ziren dudarik gabe, nekazaritza, euskara, emakumeak eta adimen urritasuneko pertsonak izan ziren proposatutako gai eta elkarteak batez ere, hauek berrikuntza barneratzailea garatzeko aukera berriak irekitzen baitituzte gure ustez.\nOraingoz Hegaldi, EHNE, AEK, Hegalak eta hainbat erakundeei begira gabiltza, haiei zer kolaborazio mota eskain diezaiekegun aztertzen eta haien lan eguneratuenak begiratuz. Hauek gizartean duten gaur egungo eragina handia da, eta GAZE beraiekin kolaboratzea aukera paregabea iruditzen zaigu kontzientzia berria sustatu edo sortaratzeko, gaur egungo gazteak geldirik gelditzen ez garela erakutsi ahal izateko.\nProposamenetara irekiak gaude!\nHorretaz gain, Gaze L “Pitching”-ean ere trebatzen ari da pixkanaka pixkanaka, egingo ditugun ekitaldiak are eta dinamikoenak izateko. Ba al dakizue zer den “Pitching”?\n“Pitching” bat ideia edo kontzeptu bat era erraz eta azkarrean aurkeztea datza, aurrean daukazun pertsona zure proiektuarengan interesa sortarazteko. Gai interesgarria da zalantzarik gabe, jendearen aurrean denbora optimizatzeko eta gauzak argi eta garbi azaltzeko. Kuriositatea al daukazute?\nNahi izanez gero, sarrera bat egin dezakegu “Pitching”-ari bizpairu buelta ematen eta hainbat gomendio eta trukotxo eskaintzen. Ez ahaztu beheko iruzkinean aipatzea!\nEskerrik asko irakurtzeagatik!\n← Elkar ezagutuz, lan giroa hobetuz\nGazeLink 2015eko kideak ezagutu nahi? →\nUn comentario en “Urte honetako gaiak hautatzen.”\nPingback: Noticias Emprendedoras / Ekintzaileentzat Berriak 1507 - Up Euskadi


18-30 urte bitarteko gazteek parte hartu ahal izango dute eta diren tokiak (150) baino eskari gehiago izanez gero, aurreko urteetan horrela gertatu delarik, Donostian erroldatuta daudenek izango dute lehentasuna; beharrezkoa balitz, zozketa egingo litzateke. Zozketaren ondoren, hautatuek urriaren 26ko emanaldira etorriko direla konfirmatu beharko dute; bestela, itxaron zerrendara joko da epaimahaia osatzeko.\nBestalde, epaimahaiko kide guztiek ondorengoa jasoko dute egindako lan eta ekarpenarengatik: 29. Beldurrezko eta Fantasiazko Astean, Victoria Eugenia antzokian emango diren emanaldietara joan ahal izateko bi abonu, katalogo ofiziala eta 2000 maníacosfanzine berezia.\nGazteen Epaimahaian parte-hartzeko aukeratzen diren gazteak (150 pertsona) Victoria Eugenia Antzokian elkartuko dira urriaren 26an, arratsaldeko lauretan, aurkeztuko diren film laburrak ikusi eta baloratzeko; guztira, hiru orduko iraupena izango du saioak. Emanaldiaren ondoren, epaimahaikide bakoitzak bere botoa eman beharko du, eta, emaitzaren arabera erabakiko da zeinek irabaziko duen Fantasiazko eta Beldurrezko Zinemaren 29 Asteko Film Laburrik Onenaren Gazte Saria. Gainera, epaimahaiko bi pertsona hautatuko dira saria banatzeko.\nIzena emateko: Gazteriako webgunean www.donostia.eus/gazteenepaimahaia izena emateko fitxa bete.


Nola tratatu Trápaga bizkarrezurreko osteokondrosia - Flexumgel\nBizimodu sedentarioa, dieta desegokiak, gehiegizko ariketa fisikoa, baita desegokitasuna ere - bizkarrezurra garatzea eragiten duten arrazoien zerrenda osatugabea da. Nola tratatu Trápaga bizkarrezurreko okteokondrosia? Lo Po bolshomy cchoty, IT'S ne ctolko bolezn, ckolko degenepativny At Process in pozvonochnom ctolbe: pazpyshenie cyctavnogo hpyascha, mezhpozvonochnyh dickov, cvyazok, camih tel pozvonkov, muscles and dpygih elementov pozyochovyEta gelditu egin behar da.\nTrápaga bizkarrezurreko okteokondrosiaren garapenaren ezaugarriak\nIn octeohondpoza sheynogo otdela pozvonochnika ect hapaktepnye ocobennocti: koctnye ctpyktypy sheynyh pozvonkov namnogo menshe, nezheli pazmepy dpygih pozvonkov to tomy zhe, sheyny otdel yavlyaetcynpypnypnp pody\nChasche vcego octeohondpoz popazhaet naibolee podvizhnye pozvonki sheynogo otdela, VERY nepvnye kopeshki, othodyaschie From cpinnogo mozga, okazyvayutcya pod davleniem (kopeshki C-5, C-6, C-7) et chto opth.\nNedoctatok fizicheckih nagpyzok cidyachem obpaze bizitzan zehar ppivodit to napysheniyu obmennyh ppotseccov: in limfaticheckoy zhidkocti eta kpovotoke sheynogo otdela povyshaetcya ypoven Coley, a nedoctatok pitatelnyh veschectv ere mezhpozvonochnyh dickah atzean neppavilnogo eta necbalancipovannogo pitaniya obyclavlivaet povpezhdenie sheynyh pozvonkov from.\nTratamendua hasi aurretik, arretaz entzun zure erakundea eta erantzun zeure buruari zenbait galdera:\nAtzealdean astuntasuna edo iraunkortasuna sentitzen al duzu atzealdean, zurruntasuna edo tentsioa bizkarreko muskuluetan?\nAzalean "gauza izugarriak" berak sentitzen al dituzu?\nBa al dago minaren minaren sintoma, burua biratzen duzunean kriskirik edo lepoan "geziak"?\nMina sentitzen al duzu ohiko bilketarekin?\nMaiz al daude buruak biribiltzeko ereduak?\nGoragalerik edo zaratarik al duzu belarrietan?\nBigarren eskuko edo lepoko erorketa sentitzen al duzu?\nAipatutako praktika guztiak dira zerbikalaren bizkarrezurreko osteokondrosiaren sintoma nagusiak.\nEta galdera baterako gutxienez positiboki erantzun baduzu, espezialistengana joan beharko zenuke diagnostiko eta tratamendu zehatzak lortzeko.\nBideoa ikusteko gomendioak, non medikuak-nevropologoak sintoma arriskutsuak eta gaixotasunen hedapena kontatzen dituen\nTrápaga octeochondrosis tratatzeko metodoak\nGaixotasun honen tratamenduan sintoma kliniko nagusiei erreparatu behar zaie. Gaixotasunaren sintomatika, batez ere, nerbio-bukaerak eta odol-hodiak kentzearekin lotuta dago. Hori dela eta, lehen tratamenduan, mina arintzen da, hantura eta odol zirkulazioa berrezartzen da.\nTrápaga osteokondrosiaren tratamenduan erabiltzen diren tratamendu metodo ugari dago. Tratamendu konplexurik eraginkorrena, tratamendu kontserbadoreko metodo batzuen konbinazioa da. Teknika tradizionalak eta ez konbentzionalak erabiltzen ditu.\nALDAKETAK octeohondpoze sheynogo otdela otdaotcya ppedpochtenie medikamentoznomy lecheniyu, klaccicheckomy lechebnomy and tochechnomy maccazhy, and manyalnoy fiziotepapii, igloykalyvaniyu, gomeopaticheckim metodam, LFK, taknik, zimnact.\nMinaren sindromea kentzea.\nLehenik eta behin egiten da, ondoren edema kentzen da eta odol zirkulazioa normalizatu egiten da. Min larriak badaude, premiazkoa da mina arintzea - analgesikoak, adibidez, naziak, Nimesil edo beste batzuk hartzea. Minaren kasuan, igeltsuzko plaka bat ere aplika dezakezu edo lepoa ukendu sendagarriekin garbitzen saiatu. Posible da Kyznetsova aplikatzailea, bizkarrezurreko mina arintzen, giharren espasmoa murrizten, adimenaren eta gorputzaren lana suspertzen laguntzen duena. Ukenduak gernu-laguntzak hartzen laguntzen dizu. Beroketa eta fisioterapia kontrako neurrietarako adierazten dira, betiere eragiketa horiekin arazo larriak baztertzen ez badira.\nOrokorrean, eskola batekin hasten da (behar izanez gero), eta gero tabletako harrerara joan, gelaren erabilerarekin konbinatuz. Botikekin tratatzerakoan desinfekzioa Ibuprofenoa, Diklofenak eta batzuen aurkako hanturaz kanpoko sendagaien laguntzarekin egiten da. Nahitaezkoa da garuneko odol zirkulazioa handitzen duten bitartekoak hartzea. Giharren tentsio patologikoaren kasuan, mio-laxanteak agindu ohi dira, adibidez tolperisona klorhidratoa. kartilagoaren ehuna birsortzeko prozesua abiarazteko, erabili prestakinak-esku babesleak ukoletan edo piluletan: Hondroxidoa eta beste. Tratamenduaren eraginkortasuna hobetzeko, medikuek nahitaez aginduko dituzte mikroelementuak eta bitaminak.\nMacage eta autozaintza.\nMetodo hauek ondo konbinatzen dira fisioterapiarekin eta fisioterapiarekin. Osteokondrosi zerbikalarekin masajea beharrezkoa da muskuluak indartzeko eta lepoan tentsioa arintzeko. Elikagaien eta odolaren irteera indartzeak metabolismoaren produktu kaltegarriak kentzeko eta patologia eremuan espasmoak kentzeko gai da.\nMina akutua eta kronikoa gainditzen laguntzen du, giharren espasmoak arintzen eta oklusioa zuzentzen laguntzen du.\nProzesu honek, zerbikaleko okteokondrosiarekin, kortizola odolera askatzea aktibatzen du - hanturaren aurkako ekintza duen hormona.\nSendagai tratamenduak batzuetan bigarren mailako efektu desatseginak izaten ditu, beraz, oso gutxitan etortzen dira kimioterapiara - nahikoa da\nElikadura egokia garrantzitsua da zerbikaleko osteokondrosi kasuetan. Janaria magnesioz eta kaltzioz saturatu behar da. Mikroelementu hauek arrainak, janari produktuak, fruitu lehorrak, esnekiak eta lekaleak daude. Tarteka, aterosklerosiak onartzen du zerbikaleko kondrosia. Kasu honetan, 3-4 hilabeteko epean dieta zorrotza jarraitu beharko zenuke. Kolesterola duten produktu guztien kontsumoa murriztu eta azukre, gatz eta irin produktuen kontsumoa mugatu edo baita baztertu ere. Begiratu ohiko ohiturak (kyreniya, alkohola).\nOkteokondrosiaren prebentzioa zerbikaleko sailean\nGaixotasun hori prebenitzeko, hainbat arau bete beharko zenituzke:\nlo egin nyzhno esperientziarik gabeko burko baten gainean eta estalkia gogorrean;\nhartu egunero hamar minutuko arima beroa;\nbisitatu bainu maizago edo sauny, beroak lepoaren espasmoak arintzen laguntzen baitu;\nAire freskoan ohiko ibilaldiak eta karga fisikoak arau bihurtu beharko lirateke, eta ez dira baztertu begi gaixotasunak prebenitzeko;\nhogeita hamar urte bete ondoren, ekidin ezazu kanpaien gaineko karga handia;\nEserita zaudenean, egin bost minutuko nahitaezko atsedenaldiak orduro.\nArestian adierazitako guztiaren arabera, ondorioa atera daiteke: beti da zaila gaixotasun bat tratatzea, ez genuke saiatu beharko. Baina osteokondrosi zerbikalaren lehen sintomak badituzu, hasi tratamendua berehala.\nGaixotasunak gainditzeko metodo asko daude, hala ere, tratamendu konplexurik eraginkorrena. Espezialistak baino ez daki zer den bizkarrezurreko osteokondrosia tratatzen, eta medikuak bakarrik izango du tratamendu programa zabala sortzeko gai.


Aurtengo Bizikleta Itzuliaren azken etapa Donostian amaitu da - leihoa.info\n2021 July 25, Sunday adminLeioa, Sarrera\nAtzo amaitu zen Sarek antolatutako bizikleta itzulia. 169Km egin dituzte guztira Garesen hasi eta Donostiaraino egindako hiru etapak batuz.\nHiru egun hauetan zehar, euskal preso eta iheslarien etxerako bidea izan dute hizpide. “Pedalkada bakoitzarekin, igarotako bide bakoitzarekin, etxerako bideari eman diogu bultzada. Demostratua baitago, egiten den ekintza eta ekimen txiki bakoitzarekin aldaketa bultzatzen ari garela, aurrera egiten goazela, murruak eta blokeoak eraisten gabiltzala, bide berriak zabaltzen ari garela”. adierazi zuten antolatzaileek amaierako ekitaldian.\nSareren iritziz, azken hilabeteetan espetxe politikari dagokionean eman diren aldaketek, etapa berri bat zabaltzeko unea dela erakutsi dute. “Urteetan ezarritako salbuespen legediaren oinarri nagusi izan den urruntze politika bere amaierara iristen hasia da”.\nSareren bozeramileek esan zuenez, “oraindik, euskalherriratzeak urriak badira ere, ematen ari diren gerturatzeak orain artean itxia zen bidea zabaldu dute eta guk bide hori amaieraraino egin dadin urratsak eman behar ditugu”. Orain arte egindakoaren emaitza, Madrildik hegoaldera, urrunketaren alde ilunena izan diren espetxeak euskal herritarrez hustu daitezen lortzea izan dela azaldu dute.\nHori horrela, hurrengo fasean dute begirada jarrita Saren. “Orain salbuespen legedia atzean utzi eta legedi arrunterako bidea egi bilakatu behar dugu, euskal presoek etxerako bidea egin dezaten”.\nGaineratu dutenez, fase berrirako helburuak honako hauek dira:\n• Preso guztiak Euskal Herriko espetxeetara ekartzea.\n• Larriki gaixo diren eta 70 urtetik gorakoak diren presoen etxeratzea.\nSarek norabide horretan pedalak astintzen, urratsak ematen eta kaleak betetzen jarraitzeko dei egin zuen. Sare herritarrean “euskal presoen etxerako bidea ahalbidetu eta elkarbizitzan eta bakean oinarritutako jendarte baten alde lanean jarraituko dugu”.\nJoseba Azkarragaren hitzartzea Donostiako bukaera ekitaldian